
PROME MINISTER HUNTO CU MINISTER DI HUSTICIA 
A REUNI CU MINISTER DI ‘RECHTSBESCHERMING'’ DI 
HULANDA SENOR FRANC WEERWIND 


Prome Minister Evelyn Wever- 
Croes y Minister di Husticia 
Rocco Tjon y su delegacion, na 
Hulanda a reuni cu Minister di 
‘Rechtsbescherming’ di Hulanda 
sefior Franc Weerwind. Prome 
Minister a expresa cu e reunion 
a bay den un bon atmosfera na 
unda cu hopi informacion a wordo 
entrega y ricibi. Aruba y Hulanda 
tin un bon relacion di trabou, 
un relacion di hopi respet. Por 
nota e deseo di parti di Minister 
Weerwind pa yuda Aruba. 


Den e reunion a trata topiconan 
di husticia en general y e sosten 
cu Aruba tin mester riba e tereno 
di siguridad. Door di e pandemia 
y e situacion financiero cu esaki a 
causa, husticia a sufri hopi y awo 
ta e momento cu Aruba mester 
recupera y fortifica e cadena 
di husticia. Esaki ta e meta di 
e mision di Minister Tjon na 
Hulanda. 


“Mi ta contento cu mi por 
acompafia Minister Rocco Tjon 
den e reunion aki na unda cu a 
yega na bon palabracionnan y 
mi ta hopi satisfecho di mira e 
cooperacion cu tin y e deseo pa 
sigui traha hunto pa haci Aruba 
mas sigur”, Prome Minister a 
expresa. 

ANALISIS: E futuro di Rycond den 
AVP ta mustra scur 


E politico hoben, Rycond Santos 
a exponde e realidad di partido 
AVP. Den su comunicado skerpi 
cu el'a manda, inspira kisas pa 
Spirito Santo, Rycond a trece 
dilanti tur loke e mester a trece. 
El'a signala cu partido AVP no tin 
liderasgo y cada ves cu presenta 
problema, ta reina silencio den 
AVP. E receta di Mike Eman ta 
silencio y laga cosnan resolve 
nan mes, cual e biaha aki no a 
funcciona. 

Desde 3 pa 4 siman pasa caba 
tin problema den AVP unda e 
hobennan kier cambio, kier mira 
reforme den e partido y kier mira 
un partido rejuvence. 

Esaki ta mision imposibel, ora bo 
tin e bieuwnan cu no kier move, y 
peor ainda ta envolve den caso di 
husticia. 

Segun Rycond a bisa: Si AVP no 
haci cambio, e nubianan scur lo 
tapa tur e bon cu AVP a logra den 
pasado. 

Bo por sinti cu tin un partido AVP 
herida y lastima. Nan herida ta 
corupcion, cual keto bay nan 
kier defende y pretende cu nan ta 
limpi. AVP a bay publicamente 
ataca Ministerio Publico. Cu 
ora nan bolbe bek, nan mester 
ruim op de boel den Ministerio 
Publico. Pues tur nan actonan ta 
mustra cu nan no kier realisa, cu 
nos ta biba den 2023. 


Rycon a bisa: Gritonan pa 
salba Aruba no ta nada otro cu 
oportunimo pa yega na poder pa 
regla cosnan personal. 


E carta di Rycond casi sigur lo no 
wordo tolera pa e dirigencia di 
partido, pasobra nan lo considere 
un insulto. E no ta ningun 
insulto, e ta un berdad 100%. 


E berdad ta mucho duro pa 
partido AVP accepta. Un corant 


gelink na AVP a pidi Rycond pa 
entrega retiro, pero no bay cu e 
stoel. Pues, aki bo ta mira con 
tapa e medio di comunicacion 
ta cu nan tambe kier brasa 
corupcion. 


E situacion ta sigui tenso den AVP. 
Rycond a lansa critica skerpi riba 
Mike Eman, bisando cu Mike ta 
bira lomba pa problema. Algo cu 
sigur un bon lider nunca lo haci. 


Lo no pasa mucho tempo cu 
retironan lo cuminza cay den seno 
di AVP y e partido lo fragmenta su 
mes den varios gruponan. Esnan 
pro corupcion y esnan cu ta firme 
pa integridad. Kico lo para di 
Rycond den AVP? Su critica 
ta asina skerpi, cu conociendo 
e sanger Emanista, nan no ta 
pordona. Si nan pordona mes 
awe, spera nan saca revancha na 
cualke momento. 


Tribon a chop pia di homber afo na Sint Maarten 


Riba un video cu a circula 
via whatsapp diaranson 
merdia, por a tuma no ta di 
un acontesimiento na Sint 
Maarten, unda tribon a hap 
pia di homber. 


Por mirae homber luchando 
den awa, purbando na subi 
boto, ora cu e tribon lo no 
ta lage subi. Den un tercer 
intento nan a rank'e subi'e 
riba boto, pero sin su pia. 
Sigur un acto hopi cruel y 
doloroso pa mira. 


Ariba e video por a mira 
con un persona a mara su 
pia pa asina frena e perdida 
di sanger. 

IQOS, un producto di tabaco keinta cu ta 
birando un alternativa pa humadornan 
adulto na Aruba 


IQOS ta un alternativa pa reduci 
riesgo pa humadornan adulto. 
Sin huma y shinishi, e producto 
ta reduci, un averahe di 95% di 
exposicion na toxico dañino haya 
den huma di sigaria. 

Philip Morris International ta 
presenta su vision 'smoke free' 
(liber di huma) pa Aruba cu un 
plan di distribucion amplio pa 
IQOS, e compania su dispositivo 
di tabaco keinta y un alternativa 
pa reduccion di riesgo contrario 
na e sigaria tradicional. Casi 
100 humador di sigaria adulto 
riba nos isla ya caba a switch pa 
e producto aki cu a keda crea y 
ta mercadea pa Philip Morris 
International (PMI). Aunke no 
completamente sin riesgo, ya cu e 
ta emiti nicotina, cual ta adictivo, 
IQOS ta reduci grandemente, 
un averahe di 95% exposicion 
di toxico cu por wordo haya den 
huma di sigaria. 


IQOS tin un sistema 
cientificamente sostene cu ta 
keinta e tabaco na lugar di kima 
esaki, eliminando huma, cual 
ta e fuente principal di e dafio 
causa dor di humamento. Otro 
beneficionan cu por wordo haya 
den IQOS ta cu humadornan 
adulto ta disfruta di e sabor real 
di tabaco pero, sin e holor na 
nan pafia, of curpa pa motibo di 
ausencia di huma y shinishi di 
sigaria. 

IQOS ta un parti importante 
den nos ambicion pa reemplasa 
sigaria cu productonan sin huma 
y Aruba tin un oportunidad pa 
forma parti di esaki. Pa acelera 
e vision aki, nos ta acercando 
mas humador adulto mediante 
diferente punto di benta na 
Aruba, mientras cu nos ta ofrece 


tambe tur informacion cientifico 
necesario pa e humador por tuma 
e miho decision pa nan mes y 


nan salud,” esaki di acuerdo 
cu Laureano Rodrigo, gerente 
general di PMI pa Aruba y otro 
islanan den Caribe. 

Sostene Cientificamente 


Instancianan grandi ta confirma 


cu IQOS ta un dispositivo pa 
keinta tabaco fundamentalmente 
diferente y ta un miho opcion cu 
sigaria tradicional pa un adulto 
cu di otro manera lo sigui huma. 
Por ehempel, IQOS 3 y IQOS 2.4 
ta e unico dispositivo alternativo 
electronico di nicotina inhalable 
aproba dor di FDA como un 
producto di tabaco cu riesgo 


AN ED BED 
Paan a 


modifica. 

IQOS ta presente den 70 pais, ya 
tin alrededor di 20 miyon humado 
cu a scoge pa e miho alternativa 
aki. Pa mas informacion relaciona 
cu e ciencia tras di IQOS: Home 
(pmiscience.com) 


—__ __—@ 
EE PE 

Premier Evelyn Wever - Croes: 


A TRATA TEMANAN DI DESAROYO DI ARUBA CU 
PREMIER DI HULANDA MARK RUTTE 


Prome Minister Evelyn Wever 
- Croes a reuni cu Prome 
Minister di Hulanda Mark Rutte. 
Durante di e reunion aki Premier 
Rutte a expresa palabranan di 
agradecimento pa e rol cu Aruba 
a hunga den e conferencia tocante 
awa cu a tuma luga recientemente 
na Nacionnan Uni. Ademas, a 
trata varios tema relaciona cu 
desaroyo di Pais Aruba. 


Prome Minister Wever - Croes 
a expresa cu Premier Rutte a 
reconoce e rol importante cu 
Aruba tabatin durant e “UN Water 
Conference” y particularmente pa 
e papel di Presidente Ex Officio 
cu Prome Minister Wever - Croes 
a desplega durante e conferencia 
importante aki. Poniendo nomber 
di Reino Hulandes y Aruba hopi 
halto, cual ta hopi importante. 


Durante e reunion cu Premier 
Rutte a trata varios tema di 
desaroyo di Aruba. Entre otro 
con economicamente Aruba ta 
fortificando, y e hecho cu Aruba 
ta yegando nivel di crecemento 
economico cu tabata conoce 
prome cu pandemia. 


Tambe a trata e nivel di turismo 
na Aruba y con lihe Aruba ta 
recuperando danki esfuerso di 
cada ciudadano. A trata tambe 
e tema di situacion financiero 
di Aruba y cu ta riba rumbo di 
finanzas sostenibel y duradero, y 
aworaki ta papiando cu Hulanda 
riba pago di e debe cu tin cu 
Hulanda. Ademas a papia tocante 
e reformanan cu ta pensa di 
implementa pa haci Aruba un 
pais mas fuerte y resiliente. 


Pues tur esey a pone cu tabatin un 
reunion hopi interesante. Asina 
poco poco ta estrecha e lasonan 
mas, prome Minister Wever - 
Croes a splica. 


Finalisando e reunion, ambos 
Prome Minister a desea otro 
palabranan di exito pa atende cu 
e retonan presente na cada Pais. 
Y Premier Rutte a indica cu e ta 
preparando pa realisa un biahe 
pa Aruba pronto. 


E tabata un bon reunion, Prome 
Minister termina bisando. 

Cambia perspectiva tocante obesidad: 
Sa no number y midi bo peso 


Na Aruba mas di 75 % di e 
poblacion di 20 afia of mas tin 
sobrepeso of obesidad, cun 
43% di sobrepeso y un 36% 
di obesidad ( Investigacion di 
Salud, GOA, 2017, DVG). Esey 
kiermen cu mas of menos 1 den 
cada 3 di nos poblacion adulto 
di 20 aña of mas, ta sufri di 
obesidad. Lastimamente majoria 
di nos no ta consiente di nos 
peso real y su consecuencia pa 
cu nos salud. Tin sobrepeso of 
obesidad ta un factor di riesgo 
grave pa desaroya malesanan 
cardiovascular y diabetes tipo 2 
y ta un contribuyente grandi pa 
morto prematuro. 


E indice di masa corporal real 
(BMI) promedio di e poblacion 
entre 25 y 64 aña ta 30.1 kg/m2, 
indicando cu e persona promedio 
na Aruba ta obeso. 


E investigacion di Salud na 2017 
haci door di DVG a indica cu ora 
compara e BMI cu e percepcion 
di e persona su propio peso, ta 
keda bon kla cu hopi hende tin un 
percepcion robes y en realidad tin 
mas peso cu e ta pensa. 


Pa esnan cu ta pensa cu nan ta 
flaco di mas en realidad 60% tin 
peso normal, y pa esnan cu ta 
pensa cu nan tin peso normal en 
realidad 73% tin sobrepeso. 


Esnan cu ta obeso, un den cada 3 
ta pensa cu nan tin sobrepeso y 
no ta realisa cu en berdad nan ta 
obeso. E percepcion robes aki por 
ta hopi negativo pa e salud. 


Pesey cu e campana 
SABONUMBER nos di DVG, 
IBiSA y POHers kier consientisa 
nos poblacion y encurasha tur 
hende pa midi en realidad nan 
peso. Bo tin obesidad na momento 
cu bo tin un acumulacion exceso 
di vet cu ta forma un peliger 
pa salud. Un di e metodo pa 
determina obesidad ta e midi di 
cintura. 


Si bo ta hende homber y bo midi 
di cintura ta 102 cm (40 inch) of 
mas of hende muher cu un midi 
di cintura 88 cm (35 inch) of 
mas, bo tin vet di mas rond di bo 
cintura. Por fabor acudi na DVG 
Aruba su plataforma di media 
social Facebook of Instagram pa 
nos video cu ta demonstra con pa 
midi e cintura. 


Obesidad y vet dimas rond di 
cintura ta hisa bo riesgo pa 
haya malesanan cronico manera 
diabetes (malesa di sucu), presion 
halto, problema di lomba y rudia, 
malesa di curason y ader y cierto 
tipo di cancer. 


Obesidad ta un resultado di 
diferente factor paden y pafo di 
nos control. Factornan biológico 
y genético ta pone algun di nos 
na mas riesgo. E ambiente físico 
y social tambe por impacta e 
abilidad di un persona pa por 
hiba un bida saludabel y kisas 
expone e 


persona na cuminda insaludabel. 
Den nos próximo articulo lo 
elabora mas riba e parti aki. 


Pa mas información acudi na bo 
dokter di cas, POHers, DVG, of 
IBiSA of bishita e website: www. 
worldobesityday.org 


d Mi Ta 

MINISTER ENDY CROES TA FELICITA E ATLETANAN 
DI NATACION CU A CONKISTA 16 MEDAYA DEN 
CARIFTA AQUATIC CHAMPIONSHIP 2023 
A gana 2 oro, 11 plata y 3 brons 


Diamars merdia, Minister 
Endy Croes tabata 
presente na aeropuerto 
Reina Beatrix pa ricibi 
nos ekipo di landamento y 
“open water” cu a regresa 
Aruba cu 16 medaya 
for di e Carifta Aquatic P 
Championship 2023. E 
campeonato a tuma luga 
di 7 pa 10 di april na | 
Curagao. Alrededor di 24 
pais a participa y Aruba 
a conkista di (7) shete 
luga “overall” di e torneo. 
Minister Endy Croes ta 
felicita e atletanan cu 
nan excelente prestacion 
y logro. Palabra di 
gradicimento y pabien na |M 
mayor- y coachnan como |" 
tambe na Aruba Aquatics 
Federation pa sostene | 
y apoya nos hobennan 
den competencia 
importante aki. Masha 
pabien boso deseo cu 
disciplina, dedicacion 
y determinacion boso a 
logra! Aruba ta orguyoso 
di boso! 

Un inversion den cuido medico unda a trata no menos 


di 3000 pashent cu problema di curason 


Ya ta cinco ana cu HOH a cuminsa cu 
intervencion cardiovascular 


Cinco aña pasa, pa ta exacto 
9 di april 2018 a cuminsa cu 
intervencion cardiovascular na 
Horacio Oduber Hospital (HOH). 
Por mira bek na un proyecto cu 
a resulta sumamente exitoso pa 
comunidad di Aruba y alabes 
a yuda baha gastonan medico 
durante e proceso. 

“E motibo principal pa cuminsa 
cu intervencion cardiovascular 
na Aruba na prome instante 
tabata pa trata pashentnan cu 
ta haya un ataca di curason”, 
asina cardiologo dr. Casper 
Laclé ta conta. Anteriormente 
tabata manda nan den exterior 
cu Air Ambulance y despues 
di 10 pa 12 ora nan ta yega na 
e centro caminda basicamente 
hopi biaha ta laat. Awendia ta 
brinda e servicio local, pues for 
di e momento cu e pashent haya 
un ataca y yega departamento di 
emergencia ta logra pa habri e 
ader den menos di 90 minuut. 


Horacio Oduber Hospital a 
inaugura na April 2018 un 
compleho ultra moderno na 
unda a introduci e servicio 
completamente nobo pa 
Aruba cu ta intervencion 
cardiovascular y  servicionan 
adicional cu aparatonan di 
e tecnologia super moderno. 
Intervencion cardiovascular 
ta ensera, tratamento di e 
arterianan coronario por 
medio di angioplastia na unda 
ta haci uzo di ballonnan y ta 
implanta stent pa mantene e 
arteriacoronaria cu ta afecta 
habri. Dos interventiecardioloog 
hunto cu un team di laborant/ 
verpleegkundigenan  specialisa 
den interventiecardiologie ta 
brinda e tratamento medico aki 
den un compleho moderno na 
HOH. 


Nos ta hopi orguyoso cu den e 
cinco afianan aki a trata alrededor 
di tres mil pashent di cual dos mil 
pashent a ricibi e tratamento di 
angioplastia, dr. Robert Dennert, 
cardiologo na HOH a menciona. 
Alabes casi 300 pashent cu a sufri 
di un atake di curason agudo a 


wordo trata dentro di 90 minuut 
despues cu nan a presenta na e 
departamento di emergencia na 
HOH. Di e forma aki ta cumpli cu 
standardnan internacional cual 
ta pa scapa mas hopi musculo di 
curason cu ta posibel. 


E plannan cu tin pa futuro ta pa 
mehora e relacion den Caribe. For 
di 2020 HOH ta atende tambe 
pashentnan di Boneiro cu haya 
ataca di curason. Mirando e exito 
di e programa di intervencion 
cardiovascular tin plan pa sigui cu 
otro tipo di intervencion cu ainda 
no ta haci aki na Aruba manera e 
asina yama klepimplantatie. 


Di e forma aki por nota con, 
sistematicamente, HOH ta sigui 
inverti den mas ekipo, prepara 
nos propio  profesionalnan, 
amplia servicio, brinda mas cuido 
na pashent y baha e costo pa AZV. 
E ultimo tempo por nota cuanto 
adelanto tin, debi na trabounan 
extenso y pisa cu a tuma luga e 
ultimo afianan. Hospital tin como 
meta pa bira un centro di cuido 
ehempel den e region. E intencion 
ta tambe pa traha di cerca cu nos 
rumannan den Caribe Hulandes, 


IA 


w NOS SEMPER T'Eyi 


pa esun sostene unda e otro 
mester y pa nos pashentnan haya 
cuido den region mes, en bes di 
manda pashent mas leu den otro 
pais, cu ta papia otro idioma y 


cu otro custumber. E caminda 
ta largo y no facil, pero hunto cu 
nos mesun profesionalnan, nos ta 
avansando! 

MINISTER ENDY CROES A PRESENCIA 
CARIFTA SWIM KICK OFF SHOW 


Dia 30 di maart ultimo, 
na Piscina Olimpico Roly 
Bisslik na Savaneta, a 
tuma luga e CARIFTA 
Swim Kick Off. Minister 
Endy Croes tabata 
presente pa duna sosten 
y apoyo na nos atletanan. 
Alabes Mandatario di 
Deporte a presencia 
e bunita show cu nos 
atletanan a prepara pa 
competi den e Carifta 
Aquatic Championship 
2023. 


Sigur e atletanan a deleita 
publico presente cu nan 
bunita show. Nos ekipo 


di natacion a conkista 16 
medaya den fin di siman 
na e competencia cu a 
tuma luga na Curacao. 
Minister Endy Croes ta 
felicita e atletanan cu nan 
excelente prestacion y 
logro. 


Palabra di gradicimento 
y pabien na mayor- y 
coachnan como tambe 
na Aruba Aquatics 
Federation pa sostene y 
apoya nos hobennan den 
competencia importante 
aki. Aruba ta orguyoso di 
boso! 

SETAR su Contact Center ta introduci 
Interactive Voice Response (IVR) 


Desde dialuna 3 di april 2023, 
e Contact Center a bay live cu 
Interactive Voice Response 
(IVR). Esaki ta haci e proceso di 
yama pa recarga carchi prepaid 
of compra di bundle un proceso 
automatisa, unda cue IVR ta guia 
e clientenan den nan idioma con 
pa recarga nan carchi prepaid of 
con pa cumpra un bundel. Esaki 
ta haci posibel cu nos agents 
nan tin mas tempo pa dedica na 
clientenan cu tin preguntanan 
mas complica of cu mester un 
ayuda mas extenso. 


Awo na momento cu un cliente 
yama 139 for di un number 
prepaid, e no ta bay haya un live 
agent mas na liña sino e lo bay 
automaticamente pa e menu di 
IVR. Akinan e cliente lo mester 
scoge su idioma di preferencia 
(Papiamento, Hulandes, Ingles y 
Spaño) y despues di esey e cliente 
ta selecta e motibo di su yamada, 
esta: 1. Pa check saldo di cuenta; 
2. Pa recarga y/of cumpra data 
bundle; y 3. Pa cualkier asistencia 
cu servicio di celular. 


Na momento cu e cliente scoge 
opcion 1 of 2, e lo haci uzo di e 
IVR inmediatamente, sin mester 
warda p.e. den caso cu un agent 
ta bezig cu otro cliente. Si e 
cliente scoge pa opcion 3, e ora e 
lo wordo pasa pa un live agent pa 
wordo asisti cu otro preguntanan 
cu no ta e prome dos opcionnan. 
Asina aki por medio di e IVR, 
e clientenan cu ta yama 139 ta 
wordo yuda di forma mas rapido, 
cual sigur ta un bentaha. 


- 
E 
: 
| 


Pa abona na 
SOLO DI PUEBLO 


585 9500 


of manda nos un 
e-mail na 
solodipueblo@gmail.com 

MINISTER ENDY CROES A REUNI CU DIRECTIVA DI 
ARUBA SPORT UNIE (ASU) UNDA A TRATA DIFERENTE 
PUNTO NA INTERES DI DEPORTE 


Diamars atardi, Minister di 
Deporte Endy Croes a reuni cu 
presidente di ASU, Sra. Soraida 
Boekhoudt y dos miembro di 
directiva; Sra. Jos Maduro y Sr. 
Hubert Solagnier unda a trata 
di diferente topico. Directiva 
ASU a presenta nan vision y 
tabata desea di haya un “update” 
di e vloer di Centro Deportivo 
Libertador Betico Croes. Manera 
ta conoci, durante pandemia 
Centro Deportivo Libertador 
Betico Croes a wordo uza como 
centro di vacunacion y a acorda 
cu Gobierno di Aruba lo percura 
pa renobacion di e vloer. 


Minister Endy Croes a indica 
cu e directiva anterior di ASU a 
laga kibra a vloer y actualmente 
Centro Deportivo Libertador 
Betico Croes ta for di uzo. 
Mandatario di Deporte ta en 
espera di un conseho final di 
Directie Financién, pa asina por 
brinda e ayudo financiero na ASU. 
Mandatario di Deporte a enfatisa 
cu ohala prome cu fin di luna di 
juli e vloer ta completamente 
drecha. Banda di esaki, directiva 
nobo di ASU a duna Minister 
Endy Croes un “update” di con 
nan haya ASU. Un maneho hopi 


deteriora cu e directiva anterior a 
laga atras pa e directiva nobo. 


Mester agrega cu ASU a inicia 
bek cu “import duties, esaki 
tabata existi, pero no a wordo 
practica manera debecer. Esaki 
ta encera cu tur federacion cu 
ta afilia na ASU cu ta cumpra 
nan materialnan di deporte den 


exterior y ta cu percura pa nan 
factura wordo poni riba nomber 
di ASU, ora cu materialnan di 
deporte yega Aruba, nan no 
mester paga impuesto. Un otro 
punto cu directiva di ASU a 
informa Mandatario di Deporte 
ta cu nan tin problema cu e dak 
di Centro Deportivo Libertador 
Betico Croes cu ta lek. E dak a 


wordo drecha anteriormente y 
e no a keda bon como tal nan ta 
bezig pa yega na un solucion pa 
e dak. Directiva di ASU a indica 
cu tin problema cu un di nan 
airco. Tin basta trabou pa wordo 
haci. Concluyendo, Minister Endy 
Croes a indica cu e tabata un bon 
reunion y tin desaroyonan nobo 
pa cu ASU. 


Posibilidad pa hasi un afspraak digital pa e 


Fn conexion cu e censo economico “Economic Census 2023” cu lo tuma 
lugar for di 14 di April te cu fin di Juni, Oficina Central di Estadistica 
(CBS) ta lanza e formulario di afspraak pa negoshinan. Riba e website 
di CBS www.cbs.aw lo tin un formulario digital disponibel unda cu 
negoshinan por scoge e dia y orario cu kier wordo encuesta. CBS lo 
zorg pa manda un encuestador na e fecha y orario stipula pa haci e 


encuesta. 


Pa hasi un afspraak mester djis subi riba e website di CBS, click riba e 
boton pa haci afspraak y yena e siguiente informacion: 


. Nomber di e compania 
Adres 

Telefon 

E-mail 


Dia cu kier wordo bishita 
Ora cu kier wordo bishita 


pa por hasi e entrevista 


Persona di contacto di e compania 


Nomber di e persona cual e encuestador lo tin un afspraak cune 


Censo Economico 2023 


Pa tur otro informacion di e Censo Economico por tuma contacto 
cu CBS durante oranan di trabao na 524-7433 y puntra pa e team di 


Economic Census 2023. 


Nos ta agradeci ya caba na tur instancia pa nan cooperacion. 

Parlamentario Marco Berlis (MEP): 


Corupcion y ganamento comun ta 
causanan principal di desconfiansa y 
kiebro den AVP 


Despues cu lider di AVP Mike 
Eman a duna di conoce den un 
entrevista exclusivo cu 240ra. 
com cu AVP ta trankilo y cu 
nan ta lidiando cu e problema 
internamente, diamars mainta 
nos por wak cu tur esaki atrobe 
ta un mentira comun. Diamars, 
despues di e weekend santo, 
parlamentario Rycond Santos Do 
Nascimento a sali ta tira basta 
misil fuerte den direccion di Mike 
Eman como lider y e hala bieu di 
AVP. AVP cu su mensahe “E Bon 
Comun” a keda na “Berguensa 
extraordinario,” pasobra e 
berdad comun di AVP a sali for di 
boca di un miembro prominente 
di nan seno. Sr. Rycond Santos 
do Nascimento a laga e hala bieu 
sunu sunu den dia cla pa pueblo 
por a mira tur e berguensa 
y berdad cu ta reina den e 
partido di AVP. Mientras Enfoke 
desesperadamente tabata mas 
bien tratando na crea distraccion 
cu otro noticia slap, pa nan no 
mester toca e tema di Rycond 
y AVP, a dicidi pa laga e noticia 
aki te na e ultimo 10 minuutnan. 
Enbes cu 240ra.com a fortifica 
un politico hoben den su mision 
pa trece reformacion, nan a bise 
pa sali for di partido y tilde cu e 
tabata sa di e cultura corupto di 
AVP prome cu a subi lista. 


Avp den crisis y kiebro 
grandi 

E crisis aki a wordo ocasiona pa 
e corupcion, gafiamento, fraude, 
ceramento di ex-minister di AVP 
na KIA, tapamento di informacion 
pa coleganan, desconfiansa, otro 
ex-minister sospechoso principal 
den caso Avestruz y mucho 
mas. Rycond den su articulo ta 
bisa; “Echonan di miembronan 
prominente di partido ta pone cu 
awe un nubia scur ta tapa tur e 
gran logronan di AVP. E echonan 
ey a causa cu awe credibilidad 
di e partido ta na suela. Tur 
dia ta confronta candidatonan 
di AVP cu e acusacion cu e 
partido ta corupto.” Esaki no ta 
un politico di coalicion a bisa, 
esaki ta miembro prominente 


di e partido AVP mes ta bisa! 
Esaki ta algo cu pueblo mes por 
a constata den e gobernacion di 
mas entreguista y corupto di nos 
historia como pais. Un megadebe 
cu a redobla nos debe nacional 
te cu 82.6% manera Algemene 
Rekenkamer a indica, corupcion 
di dos ex-minister di AVP, cual 
un ta cera caba. Rycond ta añadi: 
“Si e partido (AVP) no demostra 
seriedad pa cu integridad, tur 
grito cu AVP mester salba Aruba 
no ta mas cu un pretexto pa no 
mira su mes den spiel.” Mas claro 
no canta un gallo! AVP den man 
di Mike Eman lo keda corupto, 
yen di decepcion y mentira! 


Rycond; Mike Eman 
ta un lider debil cu 
a area un cultura di 
cobardia 

Nos por a lesa palabranan 
fuerte, pensa profundamente pa 
parlamentario Rycond prome cu 
el a skirbi esakinan. E ta obvio 
cu e no por mas cu e cultura di e 
partido AVP: “E silencio di partido 


tin un mensahe fuerte: nos no ta 
critica miembronan prominente 
y nos no ta critica partido. Esey 
ta demostra falta di compromiso 
cu e berdad. E silencio ta expresa 
un cultura di cobardia y ta 
revela un disponibilidad pa gafia 
pueblo.” E cultura di AVP ta uno 
di cobardia y falta di compromiso 
cu e berdad!” Palabranan di e 
number 5 di partido AVP! Hopi 
biaha mi a expone e gafiamento 
sistematico aki di AVP, cual ni 
nan seguidornan y votadornan 
kier kere, sinembargo awe nos por 
a constata e berdad aki expresa 
pa nan mesun parlamentario. 
E manera con nan operacion y 
strategianan ta funciona ta riba 
mentira y decepcion! 


Rycond: AVP no 
tin” compromiso pa 
protege integridad 


Den e articulo Rycond ta uza un 
lenguahe fuerte y cu ta expone e 
fundeshi y operacion di e actual 
partido di AVP; Partido AVP notin 
compromiso pa reforsa y lucha pe 


integridad di nos institucionan! 
Ademas Rycond ta cuestiona 
pakico ora ambos Paul Croes y 
Benny Sevinger a bira sospechoso 
no a pidi nan retira te ora resolve 
e problemanan hudicial. Esaki 
simplemente no ta un prioridad 
pa AVP y Rycond ta enfatisa y 
confirma loke MEP a bin ta bisa 
pa basta tempo caba; AVP ta un 
universidad di corupcion! AVP 
su docter den ley ta finalisa y 
conclui loke a haci AVP perde 
mas di 15mil voto den ultimo dos 
eleccionan: “Sin compromiso cu 
integridad, simplemente AVP 
no merece e confiansa di pueblo 
pa goberna. Sin compromiso cu 
integridad, e slogan cu partido 
mester “salba Aruba” no ta mas 
cu oportunismo.” 


Si pueblo desea mas informacion 
di e articulo aki, contact mi na 
tel: 528-4639 of email mi na: 
marco.berlis@parlamento.aw  / 
Bo parlamentario y sirbidor di 
pueblo na bo ordo semper! 

Plastic: mi kier contribui positivamente - na 
unda por mi por deposita esakinan? 


Reduci nos uso di plastic ta un 
di e pasonan mas importante pa 
proteha nos medio ambiente y 
naturalesa. Pakico? Pasobra nos 
tur sa cu e impacto di desperdicio 
di plastic ta un di e retonan mas 
significante di nos generacion cu 
tur pais ta enfrentando. Door di 
reduci uzo y recicla locual nos 
no por evita di usa por reduci e 
cantidad cu ta yega na un landfill, 
of tambe e cantidad cu ta drenta 
nos naturalesa y lama. 


Aruba ta un isla rondona pa 
lama. Basa riba datos scientifico, 
nos tambe sigur tin un 
responsabilidad pa minimalisa 
nos impacto pa mehora e 
situacion mundial. E realidad ta 
cu aunke nos isla no ta produci 
plastic, si nos uso di plastic ta 
halto, y hopi plastic di Caribe ta 
yega nos costanan mescos cu nos 
uso y desperdicio di plastic tambe 
ta yega costanan di otro islanan 
of paisnan via lama. 


Con ta distingui e diferente 
desperdicio di plastic? 

Tin varios tipo di plastic cu ta 
wordo aplica pa traha diferente 
tipo di producto. Por ehempel, 
Polyethylene terephthalate (PET) 
ta un di e tipo di plastic mas 
comun cu por recicla. Kinan por 
pensa di por ehempel botter di 
awa, juice, refresco (of bebida en 
general), baki di cuminda (food 
containers) y otro productonan 
similar. 


High-density polyethylene 
(HDPE) ta un otro tipo di plastic 
cu por ser recicla. HDPE ta ser 
uza pa botter di por ehempel 
lechi, shampoo/conditioner, y ta 
un plastic mas duro. HDPE tambe 
ta ser uza pa cierto material di 
construccion di plastic. 

Pa aumenta e grado di reciclahe 
di plastic e mester ta limpi y no 
contamina. 


Mi kier haci mi parti: unda 
mi por entrega mi plastic? 

Plastic tin un costo pa procesa, 
pero e impacto positivo riba nos 
medio ambiente y naturalesa, no 
tin prijs! Por deposita plastic na 
e proximo lugarnan actualmente: 


. Plastic. Beach Party 
(Recycling) 

. Ecotech Freezone (Export 
di algun tipo) 

. AruPro (Reusa 


exclusivamente su productonan). 


Door di reduci y recicla mas, 
nos por baha nos impacto 
negativo riba medio ambiente. 


Recicla plastic tambe ta tuma 
menos recurso natural y energia 
compara cu crea plastic nobo. 
Pues tin un beneficio economico 
cu mester ser explora den futuro. 


Na e momento aki nos ta conta 
cu boluntad di e personanan cu 
kier contribui na haci un impacto 
positivo, pa separa y deposita nan 


plastic na un di e companianan. 


Pa mas informacion tocante 
desperdicio di plastic por tuma 
contacto cu e  companianan 
of bishita website. www. 
trashtocasharuba.org pa asina 
haya un bista di e Blue Print pa 
maneho di desperdicio. 

Prome Minister Evelyn Wever-Croes: 


Prome Minister, Minister Plenipotenciario na Hulanda y Arubahuis 


A DUNA INFORMACION NA COLEGIO NIGEL 


Alumno y maestronan di 
Colegio Nigel Matthew 
di San Nicolas a haci 
un biahe di orientacion 
pa Hulanda y a bishita 
Haagse Hogeschool na 
unda cu nan a haya hopi 
informacion tocante 
estudio na Hulanda. 
Diamars mainta, Prome 
Minister Evelyn Wever- 
Croes hunto cu Minister 


Plenipotenciario na 
Hulanda señor Ady 
Thijsen y delegacion 


di Arubahuis a bishita 
Haagshe Hogeschool pa 
duna informacion na e 
studiantenan di Aruba cu 
pa otro aña lo bay studia 
na Hulanda. 


Representantenan 
di Arubahuis a duna 
informacion na 
100 studiante y 14 


maestro tocante nan 
posibilidadnan pa studia 
na Hulanda. Arubahuis ta 
ecas di Aruba na Hulanda. 
E centro cu ta representa 
Aruba na Hulanda y ta 
brinda ayudo na esnan cu 
tin mester y tur studiante 
por conta riba Arubahuis 
pa si algo bay malo. 


Prome Minister a haci 
un discruso cortico 
gradiciendo Haagse 
Hogeschool y Aruba cu 
a haci e encuentro aki cu 
studiante y maestronan 
di Colegio Nigel Matthew 
posibel y  alabes a 
encurasha tur studiante 
pa keda enfoca riba nan 
meta. “Keda enfoca riba 
bo estudio y no tambalia 
cu cosnan menos bon cu 
por crusa bo caminda. 
Keda enfoca riba bo meta. 


Si bo enfoca riba bo meta, 
loke sea pasa na caminda, 
e lo no kita bo for di bo 
meta. Y na boso edad y 
pa boso estudio, esaki 
ta importante pa boso 


escogencia di loke boso 
kierstudia y logra. Bosotin 
un posibilidad hopi grandi 
pa ta  profesionalnan 
boso dilanti y Aruba tin 
mester di boso despues 


OGESCHOOL 


+ 


cu boso termina boso 
estudio pa yuda hiba 
Aruba padilanti”, Prome 
Minister Evelyn Wever- 
Croes a expresa. 

Vuelo di Wingo for di Medellin ta exitoso 


Wingo ta un socio importante y 
valioso pa e aeropuerto di Aruba. 
Y desde october ultimo, nan ta 
bulando e ruta adicional for di 
Medellin, como un porta nobo di 
entrada pa Colombia. Y vuelonan 
ta yen, Wingo ta contento y nos 
tambe”, asina Barbara Brown, 
Chief Revenue Development & 
Communications Officer (CRO) 
di Aruba Airport Authority a 
subraya. El a reacciona riba 
rumornan di e ultimo dianan aki 
di cu Wingo lo stop su vuelonan 
pa y for di Medellin pa Aruba. 


Ta bon pa agrega cu desde 
october 2022, Wingo ta opera en 
total cinco (5) vuelo semanal for 
di Colombia, cu ta tres (3) for di 
Bogota y dos (2) for di Medellin. 
“Y den esey no tin ningun cambio. 
Vuelonan ta bulando yen y segun 
schedule”, di acuerdo cu Barbara 
Brown. 


Dos biaha pa siman 

Desde october 2022, e aerolifia 
Wingo di Colombia ta bula dos 
vuelo adicional pa siman for di 
Medellin. E vuelonan ta riba 
diaranson y diasabra, cu nan 
avion B737-800 cu capacidad 
di 189 asiento. Riba diaranson 
e vuelo ta sali 2:18 pm for di 
Medellin. E buelo di regreso ta 
sali 5:56 pm for di Aruba. Riba 
diasabra e vuelo ta sali 10:08 am 
for di Medellin, yegando Aruba 
1:08 pm. E vuelo di regreso ta 
sali 1:46 pm for di Aruba y yega 
Medellin pa 2:30 pm. 


Tocante Wingo 

A funda Aero República S.A., cu ta 
opera bou di e nomber comercial 
Wingo, desde 19 di october 2016. 
E compania ta pertenece na Copa 
Holdings. El a cuminsa bula pa 
Aruba na december 2016 como 
e prome Low-Cost Carrier pa 
sirbi Aruba for di Colombia. 
Brindando mercadonan local y di 
placer tarifa abou, bon ambiente 
y hopi flexibilidad. Separa di 
Aruba, ta bon pa bisa cu Wingo 
ta bula tambe pa ciudadnan 
Colombiano, manera Armenia, 
Barranquilla, Bogota, Cali, 
Cartagena, Medellin, San Andres 
y Santa Marta. Ta bula vuelonan 
regular pa Costa Rica, Cuba, 
Corsou, Republica Dominicana, 
Ecuador, Guatemala, Mexico, 
Panama y Peru. 


Wingo a cuminsa bula avionnan 
737-700 pero dos aña pasa 
a cambia tur nan avionnan. 
Awendia nan ta bula avionnan 


wingo.com 


BOGS 


marca Boeing, modelo 737-800. 
Nan tin ocho di e avionnan aki, 
cu ta carga no menos di 189 
pasahero. 


Tocante AUA Airport 

AUA Airport ta un di e 
aeropuertonan mas ocupa den 
region Caribe, cu mas di 22 
diferente aerolinea operando pa 
Aruba contribuyendo na mas 
cu 2.5 miyon pasahero pa aña 
(prome cu COVID) y cu diferente 
vuelo pa 28 diferente destinacion 
rond di mundo. AUA Airport 


ta opera stabiel cu mas di 9596 
di su bishitantenan cu ta bin pa 
vakantie di cual 76% ta for di 
Merca y Canada, 9% for di Latino 
America, 8% for di Europa y 4% 
for di Antia Hulandes te cu juni 
2022. 


AUA Airport ta reconoce cu esaki 
ta danki na e economia stabiel, 
clima politico, hospitalidad, 
populacion diversifica y 
siguridad general di nos isla. 
AUA Airport ta sigui expande 
y mehora su facilidadnan pa 


mantene su posicion como un di e 
aeropuertonan mas innovado den 
region. 


Conoce mas di loke ta pasando 
na AUA Airport door di bishita 
www.airportaruba.com y conecta 
cu AUA airport riba Twitter.com/ 
Aruba_Airport, Facebook.com/ 
ArubaAirport, Instagram.com/ 
arubaairport/ y Linkedin.com/ 
ArubaAirport. 

CEL.585 9500 


Dama chauffeur a subi rotonde net ora auto ta 
bini y causa un accident unda ela resulta herida 


Diaranson mainta a dren- 


ta informe di un accidente 
cu hende herida na e rp- 
tonde Macuarima, mesora 
a dirigi tanto polis como 
ambulans na e sitio. Na 
yegada di e patruya a bin 


compronde cu aki ta trata 
di un accidente unda cu 
un Chevrolet Celta binien- 
do for di Urataka a subi e 
rotonde mientras un s.u.v. 
tabata biniendo for di pa- 
riba y a bay dal e Celta 


drey e rond mande bay dal 
borchi trafico. Debi na e 
impacto e dama chauffeur 
di e Celta a resulta herida. 
Na yegada di e ambulans 
nan a atende e dama y a 
transporte pa hospital. 


Dama chauffeur no a ni para pa duna preferencia causa 


un accidente unda un mucha a resulta herida 


Diaranson merdia a dren- 
ta informe di un accidente 
cu hende herida na e cru- 
sada Avenida Alo Tromp 
cu Weststraat, mesora a 
dirigi tanto polis como 
ambulans na e sitio. 

Na yegada di e patruya a 
bin compronde cu aki ta 
trata di un accidente unda 
cu e dama chauffeur di 
e Toyota Yaris biniendo 


for di pabao den Avenida 
Alo Tromp no a ni para 
pa duna preferencia na e 
Kia Rio bayendo nort den 
Weststraat y a dal riba 
esaki. Debi na e fuerte im- 
pacto un mucha muher a 
resulta herida cu un bolo- 
bonchi na su frenta. 

Na yegada di e ambulans 
a atende esnan herida en- 
volvi. 

Yerba di lama invasivo ta pusha 
kimakima indigeno den Caribe un banda 


23 di februari 2023 - In- 
vestigadonan di Wagenin- 
gen University & Research 
y Universidad di Amster- 
dam a descubri un mata 
invasivo cu ta competi cu 
un kimakima indigeno. E 
especie di yerba di lama 
Halophila stipulacea ta 
hopi exitoso den coloni- 
sacion di area nobo den 
Lama Mediteraneo y den 
Caribe. 


E yerba di lama por plama 
pa motibo cu hopi frag- 
mento chikito ta kibra 
kit'afo, ta keda na bida 
hopi tempo largo y ta al- 
cansa area nobo door di 
drif bay cu coriente di 
lama. Den e articulo nobo 
Battle for the mounds: 
Niche competition be- 
tween upside-down jelly- 
fish and invasive seagrass 
den e revista cientifico 
Ecology, e investigadonan 
ta describi con nan a des- 
cubri cu e yerba di lama in- 
vasivo ta uza serito chikito 
— traha door di bestia cu 
ta coba manera cabaron 
of lol'i awa — como punto 
di salida pa crece den area 
nobo. 


E seritonan aki ta ofrece 
espacio y claridad, un 
ambiente ideal pa yerba 
di lama. For di eynan e 
mata invasivo por plama 
atraves di e cama di yerba 
di lama. 


Sitio halto cu claridad ta 
hopi gusta 

Pero e investigadonan 
a descubri cu esaki por 
ocasiona problema tambe 
pa especienan indigeno. 
“E kimakima “ariba abou' 
(Cassiopea spp) ta drumi 
riba su lomba, pasobra 
tin alga fotosintetico den 
su tenglanan. P'esey e ki- 
makimanan aki mester 
di claridad tambe, y nan 
gusta permanece na sitio 


habri, manera e seritonan 
sin nada riba nan”, segun 
Fee Smulders, kende ta 
cerca di obtene su titulo 
como doktor na Wagenin- 
gen University & Research 
y tambe ta autor princi- 
pal di e investigacion aki. 
“Durante algun tempo 
e studiante di Master of 
Science Naomi Slikboer a 
sigui e seritonan aki, y el 
a nota presencia di tanto 
kimakima como yerba di 
lama invasivo na Corsou. 
El a descubri cu na cum- 
insamento tabatin hopi ki- 
makima riba e seritonan, 
pero cu na final mayo- 
ria di e seritonan tabatin 
yerba di lama invasivo ta 
crece riba nan.” 


Kimakima ta muda mas 
biaha 

Pa motibo di binida di e 
yerba di lama, e kimaki- 
manan mester muda mas 


biaha y posiblemente nan 
ta perde nan habitat. Mas 
aleu e investigadonan ta 
spera cu interaccion entre 
e yerba di lama invasivo y 
e seritonan lo percura pa 
un cama di yerba di lama 
dinamico y instabil, loke 
ta desbentahoso pa e yer- 
ba di lama indigeno balio- 
so. Smulders: “Ta impor- 
tante pa vigila e especie 
exotico aki bon y investiga 
su influencia riba tanto e 
especienan indigeno como 
riba henter e paisahe bou 
di lama.” 


Mas informacion 

E articulo Battle for the 
mounds: Niche competi- 
tion between upside-down 
jellyfish and invasive sea- 
grass den e revista cienti- 
fico Ecology. 


Texto: Wageningen Envi- 
ronmental Research 


Potret: Erik Wurz 


Teksto pa bou di potret 
(Foto onderschrift): 
Investigacion pa loke ta 
trata e area di biba di e 
kimakima indigena “ariba 
abou” den area Caribense 
(Fuente: Erik Wurz) 
DCNA 

Dutch Caribbean Nature 
Alliance (DCNA) ta sos- 
tene comunicacion cienti- 
fico y alcanse den region 
Caribe Hulandes pa me- 
dio di haci informacion 
cientifico relata na natu- 
ralesa disponibel den un 


mi 


ud 

forma mas amplio, via en- 
tre otro Dutch Caribbean 
Biodiversity Database, 
e plataforma di noticia 
BioNews di DCNA y via 
prensa. E articulo aki ta 
contene resultado di un di 
e investigacionnan cientif- 
ico ey, pero e investigacion 
mes no ta un investigacion 
di DCNA. No por deriva 
ningun derecho for di e 
contenido. DCNA no ta re- 
sponsabel pa e contenido 
y e consecuencianan (in) 
directo cu ta surgi pa mo- 
tibo di publicacion di e ar- 
ticulo aki. 

Dilanti supermercado na Sero Blanco un 
Nissan Cube a hala bay atras y dal riba un 
Lexus pasando su tras 


Diaranson merdia a dren-  truya na e sitio. Na yegada Cube a hala bay patras dal 
ta informe di un accidente di e patruya a bin compro- un Lexus pasando su tras. 
dilanti Bo Wah Supermar- nde cu aki ta trata di un Afortunadamente ningun 
ket, mesora a dirigi un pa- accidente unda un Nissan hende a resulta herida. 


Pida mondi panort di Retraco na Tanki 
Leendert atrobe na candela 


Diaranson merdia a 
drenta informe di cu tin 
un pida mondi na can- 
dela panort di Retraco na 
Tanki Leendert, mesora a 
dirigi bomberonan na e si- 
tio. Na nan yegada mesora 
a paga e candela cual ta- 
bata molestia bisifianan y 
cu lo por a bira un menasa 
pa e casnan den cercania. 


SOLODIPUEBLO@GMAIL.COM 
Cet.$85 9500 SEG 

Celular ta ocasiona insomnio 


Di no por descansa bon of lo 
necesario, ta un problema mas 
habitual di loke nos ta kere. 
Insomnio y stress ta dos di e 
patologianan cu ta generando 
mas preocupacion den e siglo 21 
cu nos ta bibando aden. 

Nos a para pa pensa dicon? Kisas 
ta debe na nos ritmo di bida, pa 
tin un agenda semper repleto di 
actividad, na no sa con pa ta cu 
nos mes of na abusa di aparatonan 
tecnologico y electronico. 

Entre e ultimonan aki, un di e 
esunnan mas comun ta celular. 
Cada biaha nos ta duna nan 
mas uzo y ta dificil cu cualkier 
adolescente no pidi pe. 

E manera nobo aki di comunica 
tin hopi bentaha, pero na ora di 
drumi, por ta e no lo ta un gran 
aliado. 


Tecnologia no ta laga nos drumi 
Kico ta lo ultimo cu bo ta wak 
prome cu paga luz y cera bo 
wowonan? Hopi di boso lo 
responde.... E Celular! 

Esnan cu no por biba sin su 
smartphone mester sa, cu si ta 
bon, e ta bon pa hopi cos; tur cos 
den exceso ta contraproducente. 
Y e aparato aki no ta libra, ya cu 
uza den oranan laat di anochi, por 
causa insomnio. E uzo di cualkier 
herment electronico cu tin un 
pantaya luminoso minuutnan 
antes di drumi (of purba di 
concilia soño), no ta permiti e 
celebro pa trankilisa y descansa 
manera cu mester ta. 

Esey tabta e conclucion cu varios 
estudio a yega na dje, entre nan di 
e Instituto Politecnico Rensselare 
di New York (Merca). 

E exposicion prolonga na 
aparatonan tecnologico manera 
e celular, television of tablet, ta 
afecta e nivelnan di hormoonnan 
regulador di e ciclonan di soño, e 
melatonina. 

Tur cos ta debi na e luz blanco y 
briyante emiti pa e dispositivonan 
aki. Aunke cu nos paga e pantaya 
y e briyo ta regula, e nivelnan di 
melatonina ta reduci den un 25%. 
Riba su mes nos no ta haci eskai. 
Asina ta, e ultimo bista riba bo 
email, rednan social of television 
ta perhudica e nivelnan cu nos no 
ta conciente di dje. 


Celular ta afecta e sistemanan 


encarga di regula e ritmonan 
circadiano. Esaki ta referi na e 
cambionan fisico y mental cu ta 
produci relaciona cu e luz solar y 
scuridad. 

Si nan ta bon regular, nos lo tin 
soño durante anochi y nos lo ta 
mas alerta pa sali den solo. 


Insomnio tecnologico ta preocupa 
dokternan 

E malo nobo cu pashentnan cu 
ta yega na oficinanan di dokter, 
ta keha di dje, ta conoci como 
"insomnio tecnologico" y ta 
provocando e abuso di internet 
prome cu drumi. 

Mas leu di e luminosidad di 
e pantaya, tambe nos tin cu 
tene na cuenta cu e ondanan 
electromagnetica cu e 
dispositivonan ta manda. 

Mescos cu adiccion, cu nos tin pa 
usa e celular net prome cu drumi. 
Den e hospital Casa de Salud de 
Valencia (Spaña) a realisa un 
investigacion unda cu ta sigura 
cu check e pagina di Facebook, 
mira un video riba YouTube of 
comproma un mail prome cu 
drumi, ta corta e oranan di soño 
y ta afecta e calidad di descanso. 
E uso nocturno di internet y di 
e aplicacionnan cu nos tin riba 
e celular (manera por ehempel, 
weganan) ta laga e celebro den 
estado di alerta. 

Esaki ta haci cu lo mester di hopi 
tempo pa "bolbe na normalidad" 
y compronde cu ta ora di drumi. 
Ta sosode mesun cos cu si nos 
come sucu of bebe koffie despues 
di cuminda. Nos ta precisa di dos 
ora adicional pa concilia soño. 


Ademas, durante anochi nos por 
lanta di golpi, tin pesadiya y drumi 
den posicionnan cu despues ta 
provoca dolornan di lomba y nek. 
Neurofisiologonan di e hospital 
aki ta recomenda pa desconecta 
di cualkier aparato electronico, 
por lo menos, un ora prome cu 
nos drumi, paga e router y laga 
e celularnan p'afo di e camber 
durante anochi. 

Rednan social ta 
insomnio 

No ta culpa di Facebook, di 
Instagram ni di Twitter, esey 
ta bon cla. Sino di nos forma di 
relaciona cu e plataformanan aki. 
Segun un experimento cu a 
tuma luga pa specialistanan di 
e Universidad di Boston, a yega 
na e concusion cu e red social di 
e parha blauw y di 140 caracter 
ta ta esun cu mas ta relaciona 
cu insomnio y e problemanan pa 
concilia soño. 

Dicon? Pasobra usuarionan ta 
conecta practicamente henter dia 
(incluyendo anochi) y sa publica 
entre 6'or di atardi y 100r di 
anochi. E piek di e publicacionnan 
ta 9'or. 

E informe, ademas, ta indica cu e 
dia cu mayor insomnio di siman 
ta diaranson. Esaki ta debi, segun 
cu nan ta splica, cu ya nos a pasa 
e mayor parti di e dianan laboral 
y nos ta demasiado "acelera" cu 
asina tanto obligacion. 

Koffie y refresco di cola ta e 
bebidanan mas consumi pa e 
Tweeters cu insomnio. Ambos 
ta contene cafeina, cu ta un 
substancia causante di e sensacion 
di euforia of alerta pa e celebro. 


provoca 


No obstante, e internautanan di e 
estudio a afirma cu su rasonnan 
pa no por drumi ta bata "pensa 
hopi," "nabega riba Twitter," "usa 
e celular durante hopi ora" y "wak 
television." 


Aplicacionnan contra insomnio? 
E por zona nos algo strafio y 
contradictorio cu nos por uza e 
celular hustamente pa por concilia 
soño. 

Esaki ta un bon manera pa nos 
no wak e aparato imprescindibel 
aki como un enemigo. Tecnologia 
por ta beneficioso of perhudicial, 
segun con, pakico y cuanto 
nos usanan. Nos por haya den 
tiendanan online di Android y iOS 
diferente aplicacion cu ta combati 
(aparentemente) e insomnio: 


Sleepbot 

E por monitorea e descanso di 
e usuario atrabes di sensornan 
di movimento y microfono di e 
aparato. 

E ta graba e roncamento of 
zonidonan di ambiente pa defini 
e calidad di soño y ta inclui un 
alarma cu ta lanta nos si nos a 
pasa nos ora di descanso. 


White Noise 

E aplicacion aki ta yuda nos 
drumi rapidamente atrabes di 
musica y zonidonan relaciona cu 
relahacion y descanso. 

Ta manera cu nos ta den un spa 
of den un tempel budista Tambe e 
ta ofrece un alarma suave pa lanta 
nos den bon beis. 


Sleep Better 

Tras di analisa bo soño, ta 
ofrecebo un rutina pa prome y 
despues di drumi. E ta basa riba e 
estado di animo di e usuario y den 
e actividadnan cu esaki ta wordo 
realisa parti atardi y anochi. 
Purba lesa, dal un baño relahante, 
haci algun tipo di ehercicio suave 
manera yoga prome cu drumi. 

Lo bo wak con rapidamente e 
nivelnan di activacion celebral ta 
descende y con esaki ta repercuta 


den bo nivel di relahacion 
corporal. 
No obstante, si e insomnio 


ta persisti, ta preferibe pa bo 
consulta bo dokter. 

Obheshon kontra nombramentu dor di Hulanda 
di gezaghebber di Boneiru, Sr Rijna komo Enviado 
Spesial na Nashonan Uni 


Ekselensia, 
Ku e karta aki nos Bonaire Human 


Rights Organization (BHRO) I 
Fundashon Nos Kier Boneiru Bek 
(NKBB) ta duna obheshon kontra 
e nombramentu komo Enviado 
Spesial di e aktual gezaghebber 
di entidat publiko Boneiru (un 
representante kolonial di monar- 
kia Hulandes), Sr Edison Enrique 
Rijna. Sr Rijna tabata gobernado 
pa e ultimo nuebe (9) anjanan. 
E lo retira I lo kuminsa traha pa 
Hulanda for di 18 April 2023 den 
un posishon diplomatiko top na 
Nashonan Uni pa Karibe Hulan- 
des pa fondonan di Union Oropeo 
I Nashonan Uni. 

Tene na kuenta ku Rei Willem 
Alexander di Hulanda a hibe na 
e Konferensia di Awa na Nashon- 
an Uni (22-24 mart) den su del- 
egashon huntu ku e Prome Min- 
isternan di Korsou, Aruba I Sint 
Maarten, e islanan semi-outono- 
mo di Reino pa purba enganja 
Nashonan Uni ku Sr Rijna ta un 
lider demokratikamente elegi. E 
no ta; e ta e gezaghebber kontro- 
versial di Boneiru. Esaki tabata 
otro intento pa manipula Nashon- 
an Uni tokante Boneiru. E geza- 
ghebber ta representando e Rei I 
Gobierno Hulandes ku a apunte: e 
no ta elegi pa I no ta representan- 
do e pueblo Boneriano. 

E nombramentu di Sr Rijna na 
Nashonan Uni pa Hulanda por 
wordu konsidera kontrover- 
sial, no etiko, I violashon di bon 
gobernashon I e praktika di bal- 
ornan diplomatiko di Nashonan 


Uni. Sr Rijna lo no por representa 
e pueblo di Boneiru, Sint Eusta- 
tius I Saba I nan interesnan pa 
motibu di su notorio historia i 
rekort di korupshon I asosashon 
na aktonan kriminal komo ke e 
tabata/I ta sigui bao di investi- 
gashon di RST di Hulanda I Min- 
isterio Publiko. Ta parse ku Sr 
Rijna lo wordu husa pa enganjo I 
traishon internashonal di su mes 
pueblo Boneriano su derechonan 
pa demokrasia I outodetermi- 
nashon. Por fabor wak e lista 
aki bao pa substansia e inkrimi- 
nashonan aki: 

1- Na 2009 Sr Rijna tabata un di e 
tres miembronan di e junta di di- 
rektiva di e Fundashon Pro Laso 
Direkto huntu ku Sr Evo Angelo 
Cicilia I Sr Simon Dirk Dissel, 
kual a wordu raporta pa prensa 
lokal I Hulandes di a risibi mas 
ku mei mion florin for di e Partido 
politiko CDA pa korumpi e poli- 
tikonan lokal I soborna Boneri- 
anonan nan partisipashon den 
elekshonan I referendum di outo- 
determinashon. 

2- Na 2019, komo gezaghebber Sr 
Rijna a kibra I viola leynan krimi- 
nal dor di kausa aksidente mane- 
hando outo bao di influensia di 
alkohol, destrui propiedat di sui- 
dadanonan, I kore bai despues di 
esaki, I no a notifika e donjo di e 
propiedat ni polis. Ta dia despues, 
riba konseho di amigunan pega, 
na ken e la konfesa, e la bai na e 
warda di polis. 

3- Tambe na 2019, Sr Rijna komo 
gezaghebber a bai riba vakashon 


temporal komo sospechoso den 
investigashon di korupshon Cal- 
dera ordena pa Ministerio Pub- 
liko. Sr Rijna a wordu interoga pa 
RST di Hulanda na Korsou. 

4- Na 2022 , a ordena e suspen- 
shon di Sr Rijna pa dos siman 
despues di un moshon di Kon- 
seho Insular pa un investigashon 
independiente di integridat I pe- 
riodistanan di Follow The Money 
a implika Sr Rijna komo e sos- 
pechoso prinsipal pa violashon di 
integridat den kaso di Chogogo I 
Sunset Beach, un kaso di korup- 
shon relashona ku permitnan 
ilegitimo violando leynan di zoni- 
fikashon aplikabel. E kaso aki ta 
ketu bai bao di investigashon te 
ku awe. 

5- Na 2004, Sr Rijna a abusa di 
su poder komo gezaghebber vio- 
lando nos derechonan humano, 
pa stop un protesta pasifiko. Ak- 
tivista di derecho humano James 
Finies a protesta pa 222 dia kon- 
sekutivo pa un referendum pa e 
pueblo di Boneiru ora ku Sr Rijna 
illegalmente a ordena polis pa 
stop e protesta pasifiko pa medio 
di forsa, impediendo e derecho 
humano di libertat di ekspreshon. 
6- Na prinsipio di 2015, Sr Rijna 
komo gezaghebber siendo hefe 
di polis a faya o no a follow up, a 
juda enkubri, I no a ordena un in- 
vestigashon o persiguishon di un 
atentado paga di asesina aktivista 
di derecho humano James Finies 
ku tabata protestando. E ale- 
gashonan di un asesinato plania a 
wordu substansia ku nombernan 
di esnan invulkra eksponiendo 
esaki den media publiko. 

7- Na 2019 Sr Rijna a abusa di su 
poder I ilegalmente a ordena e 
aresto di aktivista di derechonan 
humano James Finies pa distri- 
bushon di un korant informativo 
di akuerdo ku su derechonan hu- 
mano di libertat di ekspreshon. 
Ku su ordu pa aresta Sr Finies, 
Sr Rijna a bai kontra di su mes 
rekonosimentu por eskrito di Sr 
James Finies su notifikashon pa 
un akshon pasifiko di konsien- 
tisashon. Sr Rijna a kopera ku 
deklarashonan polisial falsu I 


kontradiktorio I a nenga Sr James 
Finies e posibilidat pa eherse su 
derecho humano pa un kaso o 
huisio publiko. 

E nombramento na Nashonan 
Uni komo Enviado Spesial di e 
gezaghebber Rijna ta un akto 
deliberadamente di Hulanda pa 
stroba I bruha BHRO I NKBB 
nan mishonan di konsientisashon 
pa e ultimo diesdos (12) lunanan 
pa pone Boneiru bek komo Teri- 
torio-Sin-Propio-Gobernashon 
di Nashonan Uni, mishonan den 
region di Karibe I Latino Ameri- 
ka I na Nashonan Uni, ekspo- 
niendo Hulanda su violashonan 
grave di balornan di Nashonan 
Uni dor di violashon di arti- 
kulo 1, 55, 73 I 103 di Charter di 
Nashonan Uni I resolushonan 
742, 747, 945, 1514 I 1541 entre 
otro ku ta afirma e derecho in- 
alienabel di e pueblo Boneriano 
di outo-determinashon. Tambe 
treseindo na klaridat violashonan 
sistematiko di diferente instru- 
mentonan internashonal legal di 
e pueblo Boneriano: Charter di 
Nashonan Uni, Deklarashon di 
Deskolonisashon di Nashonan 
Uni, E konbenio Internashonal 
riba Derechonan Sivil I Politiko, 
Konbenio Internashonal riba 
Derechonan Ekonomiko, Sosial i 
Kultural. Konbenio Internasho- 
nal riba tur Forma di Deskrimi- 
nashon Rasial, Deklarashon riba 
Derechonan di Pueblonan Indig- 
ino di Nashonan Uni 

Nos ta konfia ku e informashon 
aki di a trese klaridat pa por juda 
stop un otro maniobra historiko 
Hulandes pa skonde e kontinuo 
aktonan di atrosidat kontra e 
pueblo Boneriano, ja ku nos ta de- 
nunsiando e motibunan di e nom- 
bramentu kual ta bao di menasa 
di gobierno Hulandes pa man- 
tene nos pueblo bao di dominio 
kolonial, deprivando nan di nan 
derechonan humano inalienabel 
di outodeterminashon I dekolo- 
nisashon, di ta liber I igual mane- 
ra kualke otro ser humano. 

Ku total konfiansa den Husti- 
sia I Honestidat di su honorabel 
Guterres 

FUNDACION PARKE NACIONAL ARUBA (FPNA) A 
COLABORA CU ARUBA TOURISM AUTHORITY (A.T.A.) 
PA PROTEHA E DUINENNAN NA SASARAWICHI 


Trabounan a keda cla pa 
asina proteha e naturalesa 
sensitivo di duinen. 

Fundacion Parke Nacional 
Aruba (FPNA) como un 
Fundacion independiente 
encarga cu e conserva- 
cion y maneho di areanan 
terestre y marino proteha 
na Aruba, ta comparti cu 
e trabounan pa conser- 
vacion di e duinennan na 
Sasarawichi a keda cla. Pa 
hopi aña caba, e recurso- 
nan natural di e area aki 
ta bou presion di off-road 
driving (ORD) cu ta contra 
ley cu ta stipula cu no mag 
di core riba santo blanco. 
E trabounan di conserva- 
cion pa limita e acceso di 
vehiculo motoriza a cum- 
insa dia 5 di December 
2022 y a keda finalisa dia, 
23 di December 2022. E 
limitacion di acceso mo- 
toriza tin como proposito 
pa proteha y conserva e 
duinennan di Sasarawichi 
y asina trece bek e vegeta- 
cion y habitatnan natural 
pa diferente especie. 

E proyecto di conserva- 
cion aki ta financia danki 


na Aruba Tourism Au- 
thority (A.T.A.), mirando 
e importancia di conserva 
y proteha e area aki. Como 
parti di A.T.A. su tarea di 
mercadea y maneha Aru- 
ba como destino turistico, 
tin diferente proyecto cu 
A.T.A. ta inverti aden. Ta 
trata aki di proyectonan 
tanto di mehoracion di 
producto como tambe 
proyectonan di desaroyo 
di producto. E proyec- 
tonan aki ta alinea cu e 
maneho nacional di tur- 
ismo. Asina por bisa cu 
di A.T.A. su gastonan pa 
mercadeo, entre 5% y 10% 
ta bay na nos producto 
turistico y e restante ta 
bay na mercadeo interna- 
cional. 

Aruba ta e unico isla den 
Caribe Hulandes cu tin 
duinen, y nan ta hunga 
un rol masha importante 
den e sistema ecologico di 
Aruba. Duinen ta un sitio 
importante pa diferente 
especie cu ta usa e area 
aki pa por ehempel pone 
webo y cria nan yuinan. 
Esakinan ta especienan 


nativo manera Aruba su 
cuater especie di turtuga 
di laman, Patrishi, Shoco, 
Coneu y Cododo. E area di 
costa ta un habitat impor- 
tante pa parhanan migra- 
torio, manera pa Sternchi 
pone nan webo. Tambe e 
duinen ta habitat pa hopi 
diferente mata cu ta pro- 
teha na Aruba manera Ba- 
nana shimaron, Banana di 
rif, mata di druif, cadushi, 
breba, tuna y bushi. FPNA 
diariamente ta ricibi no- 
tificacion di vehiculonan 
motoriza cu ta core riba 
e duinennan y e santo ta 
wordo comprimi cu ta 
causa cambio den e veg- 
etacion y bestianan ta ob- 
liga di busca refugio. 

Di robes pa drechi: Espe- 
cienan native manera e 
Patrishi y e Coneu 

A opta pa cera e duinen 
cu baranca paso esaki tin 
menos impacto pa e medio 
ambiente y tambe ta mus- 
tra hopi mas natural den 
e paisahe compara cu uzo 
di materialnan artificial 
cual den termino largo lo 
rekeri mas mantencion. 


Cu tempo, e vegetacion di 
e duinen lo cuminsa crece 
bek y e barancanan lo ta 
forma parti natural di e 
paisahe. 

E decision di limita acceso 
motoriza lo yuda proteha 
y conserva e duinennan y 
asina duna un chance pa e 
duinen sigi engrandece y e 
vegetacion hunto cu habi- 
tatnan bini bek. Conserva- 
cion di naturalesa ta rekeri 
colaboracion, regulacion y 
maneho na un nivel nacio- 


nal pa asina no tin mester 
di cera tur e areanan natu- 
ral protehi fisicamente. 


Duinen ta keda un lugar 
special pa Aruba y FPNA 
kier encurasha localnan 
y bishitantenan pa goza 
di e naturalesa diverso cu 
Aruba tini den un manera 
sostenibel pa asina con- 
serva naturalesa pa futuro 
generacionnan. 


SH Dia 


Ultimo dia nan pa inscribi bo mes pa participa na e fabuloso 


WORKSHOP DI 3D ESCULTURA NA ATELIERS 


'89 PUNTO DI BEYAS ARTE ARUBA 
CUMINSANDO DIALUNA 17 DI APRIL 6.30PM 

Cerka e gran arista Hu- 
landes Maze Boer. 


Si mihor cos bo por haci! 
Ta, manda un e-mail na 
elvis@ateliers89.0org. Y 
asina inscribi bo mes, pa 
bo no perde e portuni- 
dad aki! O djies yama na 
5654613! 


Pa bo sifia traha den es- 
tilo contemporaneo. Cre- 
ando asina bo mes un ob- 
ranan den 3d Escultura. 
Pa bo mes crese y desa- 
roya den bo inspiracion 
experimentando hunto pa 
bo mes un obranan nobo 
den un excelente team. 


Pa bo compronde y pre- 
para bo mes pa presenta 
bo mihor obranan mas 
miho cu ta posibel den e 
exposicion na final di e 
workshop. 

Pa bo pasa WAW y mustra 
tur bo amigonan bo ob- 
ranan nobo cu bo a traha 
durante e workshop aki. 


Bini y traha cu Maze e 
maestro y un di e gran 
artistanan di Hulanda cu 
obranan excelente. 


Mira aki con mi a gusta 
y pakiko e trabounan di 
Maze. Nan ta hopi bes di- 
recto "in your face", y ta 
pone bo pensa di biaha 
pakiko y punta bo mes 
kiko nan ta. Manera e cas 
di mata aki, incredible 
mente bon pensa mes. 


Colgando e obra ariba 
un fontein muhando e 
matanan di mes. O ta e 
awa cu no tin suficiente 
na mundo y a bo si tin pa 
muha bo matanan. 
Tambe mi ta gusta esun 
aki hopi mes; 


E auto di box di un "Co- 
ney Island" cu no ta cor- 
riendo. Pero cu si ta nabo 
e sentimento y trece e re- 
cuerdo nan back cu bo tin 
di esaki ora bo drenta sin- 
ta den dje. Un exito cu e 
muchanan. 


Por ultimo naturaleza 
morto 

E obra aki unda e ta pinta 
su naturalesa morto cu 
sakonan di simiya di dife- 
rente tipo di flor. E ta keda 
morto tanten bo no plan- 
te. O e no lo wordo planta 
nunca y keda morto. 


Aki ta refleha riba e tantu 
naturalesa mortonan di e 
gran maestronan pintor 
den temponan di Rem- 
brand. 


Bin traha cu Maze y 
drenta un mundo dife- 
rente cerca nos y crea bo 
mes un obranan den 3D 
Ecultura. Y join asina cu 
mucho gusto, nos tremen- 


do team di Ateliers'89 
Punto Di Beyas Arte Aru- 
ba. 


Workshopnan ta pa un 
luna. Di Dialuna pa Dia- 
huebs di 6.30 pa 9.30pm. 
Tin diferente areglo di 
pago. 


Unda semper ta yuda 
y aporta te na unda cu 
por. Y ta purba semper 
di traha cu menos costo 
cu ta posile. Ateliers'89 
PDBA, ta situa na man 
drechi riba e crusada di 
Maria college na Playa. 


INSCRIBI BO 
AWOR O YAMA! 


MES 

Mediconan specialista ta completa 
entrenamento militar na Aruba 


E cirujanonan, anestesis- 
tanan, enfermeronan di 
ICU y auxiliarnan quirur- 
gico cu habitualmente ta 
labora na hospital a ser 
capacita como militar e ul- 
timo simannan pa nan por 
brindar atencion durante 
e ejercicionan y misionan. 
E ejercicio final di e entre- 
namento militar a tuma 
luga na Aruba. E compo- 
nentenan di e ejercicio fi- 
nal a inclui, por ehempel, 
e transporte di paracaidis- 
tanan herida, desembarco 
anfibio, construccion di 
balsa y lesamento di mapa. 


Defensa mester e special- ocementonan y habilidad- 
E 11 medico specialista nan trabao habitual den istanan medico, pa asina nan durante ejercicionan y 
di Hulanda lo regresa na hospital. Tan pronto como nan ta cla pa usa nan con- misionnan. 

SABIDURIA DEN NOS ALEGRIA 


Skirbi pa Ruthy”Lady Ruth” Vrieswijk-Bergen 


Ahaaaaaaaa! Awe nos ta 
bay un crenchi “back in 
time” cu nos relato, pa- 
sobra nos curason a sinti 
bunita na e actividadnan 
aki tambe, recientemente. 
Tur dia nos tin Aruba den 
nos curason y den e luna di 
Maart ultimo nos a wordo 
invita pa lieve juffrouw 
Christine, pa bay duna un 
presentacion cultural na 
scol Reina Beatrix, awen- 
dia ubica den e edificio cu 
antes tawata “Huishoud- 
school” banda di Postkan- 
toor na playa. Nos a invita 
e bunita y simpatico Vivi- 
an “Vichy” Lampe ,e unico 
yiu di Sra. Daisy y Padu 
Lampe awe dfm, pa join 
nos y hunto nos a capta e 
atencion di e 3e klasnan 
sigur. Claro cu bandi po- 
ema y canto nos a papia di 
Padu como co-composi- 
tor di nos bunita hymno 
y a mustra e muchanan 
un potret poster di Juan 
Chabaya “Padu Lampe”, 
cu ta cumpli su di 103 anja 
den shelo serca su Creador 
di amor e anja aki. Padu a 
keda cu nos den e bida aki 
te cu su 99 anja, na camin- 
da pa 100, ora cu Tata Dios 
a manda buskele. Nos ta 
recorda nos dushi Padu 
mas ainda, dia 26 di April, 
dia di su cumpleanos. 


Tawatatin hopi activi- 
dad bunita na e scol e 
mainta aki, cu Brandweer 
y mariniernan y tambe 
Heintje Ras a participa cu 
su mini museo, cu aparato 
y artefactonan di antanjo 
masha bunita mes. Nos 
a topa tambe cu un trio 
di musico forma pa Ryan 
Maduro, Eby Peterson y 
Edgard Kelkboom. Tawata 
den e dianan ey tambe cu 
Lady Ruth a bishita un pa- 
tient na hospitaal y a topa 
y sera conosi cu un gentil 
cabayero, un Therapista 
profeshonal cu curason cu 
ta gusta pinta cuadranan 
super bunita den su or- 
anan liber. Meneer David 
Janse. E ta pinta ariba pida 
“driftwood? colecciona 
canti lama na costa panort 
di nos isla, of hasta ariba 
un pida “plafond”. Su in- 
spiracionnan ta fantastico 
y hopi biaha cu temanan 
di flora y fauna. Ki pre- 
cioso su obranan ta ! Y ki 
bunita y caluroso e muray- 
anan den hospitaal ta luci 
cu tur e bunita cuadranan 
colorido y alegre di David 
Janse ! David Janse,” you 
are the blessings !” Nos a 
hasi conosi tambe cu dos 
otro miembro di e team 
fantastico di hospitaal, 
dos shon di hende, Sra. 
Ferdal Tagorda y Sra. Sil- 
via van der Biezen, kende 
a sali como empleado di 
luna ehemplar reciente- 
mente. Ambos a atende 
mi tata profeshonalmente 
cu curason, cu amor y ca- 
rino ! Danki na Dr. Casper 
Lacle pa su profeshonalis- 
mo y su tremendo team pa 
e atencion y cuido pa cu mi 
tata su curason. Nos tin 
bon dokternan na Aruba 
! Personal di hospitaal ta 
servicial y hopi atento. Nos 
tin cu gradici nos bon Dios 
pa nan tur, pasobra nos a 
tende noticia hulandes cu 
na Hulanda tin scarse- 
dad e.o. di dokternan di 


cas . Bon dokternan cu ta 
bin na mente ta e ruman- 
nan chirurg Dr. De Cuba, 
awe dfm, cu a yuda hopi 
hende. Dr. Falconi cu tin 
penshoen pero semper cla 
pa yuda profeshonalmente 
cu su amor di prohimo ru- 
man. Nos tin tambe e ca- 
rinoso Dr. Lily Beke y no 
pa lubida Dr. Aljaf, Dr. 
Angela y Dr. Vallejo, djies 
pa menciona algun, tur 
semper atento cla pa yuda. 
Y un di e “nobonan” cla pa 
traha den e ramo aki, Dr. 
Frederika Rangel Mansur. 
Cu bon Dios ilumina’bo 
tambe lieve Ika, den bo 
bunita profeshon di yuda 
otro. 

Lady Ruth ta hanya cu 
dokter Casper Lacle ( pa- 
sobra e conose un otro Dr. 
Lacle , Dr. Gregory Lacle, 
Neuro-chirurg tremendo 
profeshonal cu curason 
tambe,) nos ta hanja cu 
Dr. Lacle cu a yuda mi tata 
ta parse e famoso artista 
violinista profeshonal An- 
dre Riue di Hulanda cu su 
bunita cabey largo. Lady 
Ruth ta gusta Dokternan 
cu ta splica kiko nan ta 
bay hasi y a hasi pa yuda e 
patient y despues tambe si 
mester a hasi cambio y of 
adapta cierto procedura. 
Shonnan, te aki nos re- 
lato pa e biaha aki, relata 
cu hopi amor y carino. 
Nos ta spera cu e Siman 
Santo y Pascu di Resurec- 
cion tawata di gran bendi- 
cion pa nos tur. Ban sigui 
gradici nos bon Dios pa 
bida, salud, alegria y sa- 
biduria ! Ki bunita tawata 
tur e anochinan di Ora- 
cion y e demas encuen- 
tronan di fe, hermandad 
y amor prome, durante y 
despues di e Siman Santo 
cu nos grupo di Oracion 
na Modanza bao guia di e 
bunita y carismatico sim- 
paticonan : Vidente Val- 
erie Simon, shon Ida y 
Linda, Isidora, Gilbert y 


Vanny. Nos a canta, alaba 
y glorifica Dios, Jesus y 
Mama Maria . Valerie y 
su tremendo team cu hopi 
debocion y fe spiritual, cu 
amor pa nan mes, pa nan 
famia y pa nan prohimo- 
nan. Beautiful Valerie a 
scoge pa tin paz y tranki- 
lidad den su bida y ta un 
tremendo bon ehempel 
como un lider cristian. Un 
shon di hende muhe. Un 
hende manera tur hende 
cu ta traha pa su pan di 
cada dia cu su trabao duro 
den “Vely Mar Spa” , na 
Washington 12 , Aruba, 
telefoon 587 2956 of 743 
3168. Kemen, yuda tambe 
riba terreno di salud cu 
bon massashi y cuido. Y 
cu un amor inigualabel pa 
su mission den e mundo 
religioso. Su grupo keto 
bay hopi activo desde casi 
25 anja pasa cu actividad- 
nan bunita regularmente. 
Despues di un di e anochi- 
nan di Oracion riba un Di- 
asabra den e luna di Maart 
ultimo, nos a celebra Val- 
erie su “blessed Birthday” 
cu e tremendo presenta- 
cion di Victor “El duque” 
Samuel , cu a entretene 
nos cu su canto den su tre- 
mendo bos ! 


Nos a hasta los e pianan y 
heupnan un crenchi bao e 
streanan ilumina na shelo 
e anochi bunita aki. Y nos 
a canta varios di e canti- 
canan hunto cu Victor. 

Pabien ketobay lieve moo- 
ie Valerie, bo ta un buni- 
ta instrumento di amor, 
paz, alegria y sabiduria 
di Tata Dios. Nos, Lady 
Ruth, Modanza y Aruba ta 
stima'bo. Hopi conose full 
bo storia y testimonio fei 
tempo di Koyari, y tur cu 
conose’ bo a keda impacta. 
Aunke tin un of dos cu 
kier purba bruha tera riba 
bo” journey of blessed life” 
y papia cos negativo di bo, 
perfecto nos niun ta, pero 
no tin nodi ataca un shon 
di hende pasobra e no kier 
a wanta golpi fisico mas. 
Ela scoge pa paz, trankili- 
dad y un amor nobo di bon 
trato y repet. Dios ta sti- 
ma nos tur y nan tambe y 
nos ta reza pa tur por yega 
bek na nan paz . Danki Vi- 
dente Valerie, pa inspira 
nos tur rond di bo cu bo 
manera simpel y toch asi- 
na grandi y bunita, unico 
y special di alegra nos cu- 
rason ! Dios bendiciona'bo 
awe y semper. “Valerie, 
you are the blessings “! 

FORTALEZA PA FAMIA 


Scirbi pa Pastor Marcel Balootje. 


TRAS DI E PALABRA 
PORDON, TIN UN MON- 
TON DI BENDICION 


Dios tene mi- 
sericordia, e 
mundo ta yena 


Diahuebs 13 April 2023 

PRONOSTICO DI TEMPO 
VALIDO TE DIAHUEBS 13 DI APRIL 2023, 18:00 ORA 


cu Odio, Ven- 
gansa, Rabia, TEMPO: 
Orguyo, En- AWE NOCHI: PARCIALMENTE NUBLA Y GENERALMENTE SECO 


emistad , y mas 
cu tur cos falta 
di pordon, cual 
ta separa hen- 
de for di otro y 
tambe ta dividi 
famia. 

Falta di pordon 


DEN MARDUGA Y MAYAN: PARCIALMENTE NUBLA Y NO TA 
SPERA AWACERO DI IMPORTANCIA 


TEMPERATURA MAXIMO 32 GRADO CELSIUS 

TEMPERATURA MINIMO 26 GRADO CELSIUS 

INDICE DI CALOR (HEAT INDEX) DEN Y ROND 
DI ORANAN DI MERDIA: 33 PA 36 GRADO CELSIUS 


ta asina obvio 

cu e no por wordo scondi 
mas , pasobra hasta den un 
speech y forma di expresa 
bo ta nota si un persona tin 
falta di pordon y amargura 
a ataca su curazon.(Marco 
11 v 25) 

Hopi tristo ta e falta di por- 
don cu ta existi entre mayor 
y yiu , pasobra un mucha 
mester di su mayornan pa 
un bon crecemento spiri- 


relacion cu Dios no por ta 
bon si tin falta di pordon 
den nos curazon. 

1 Juan capitulo 3 vers 15 ta 
bisa : Ken cu ta odia su ru- 
man ta un matado, y boso 
sa cu ningun matado no tin 
bida eterno ta permanece 
den dje. 

Awor esaki ta hala nos aten- 
cion, pa cambia nos vocab- 
ulario y wak bon kico nos ta 


BIENTO: MODERA TE 


UV INDEX: 12 


BAHADA DI SOLO : 6:52 PM 
SUBIDA DI SOLO : 6:29 AM. 


> GENERAL 


FORSA 4 TE 5 (20 TE 39 KA 


papia den cas,oficina, scol, 
etc y con nos ta expresa nos 
mes contra otro, pasobra 
sembrando odio bo ta aleha 
bo mes for di hende y for di 


tual y social.( 2 Corintionan 
2 v 10-11) 

Di otro banda nos ta mira 
cu dia pa dia hende ta pa- 


TA SPERA AWACERO DI IMPORTA! 


pia po ha, sira acusa, Dios. PROXIMO 24 ORA. 
aaa ta,bully, rebaha, y re- Efesios capitulo 4 vers 29 
chasa otro manera ta un 42 bisa: No laga ningun pal- CONDICIONAN IMO/ ESTADO DI LAMA: 


celebracion, pasobra tin 
hende ta kere cu ora bo 
rebaha bo prohimo bo ta 


abra dañino sali for di boso 
boca, sino solamente pal- 
abra cu ta bon pa edifica- 


ROTEJE DI COSTA: LEVE, ROND DI 1 PIA. 
NA PARTINAN ZUID: TRANKILTE MODERA, ENTRE 1 PA 2 PIA. 
NA PARTINAN OOST TE NOORDWEST DI COSTA: 


wordo premia como un bon 


cion, conforme e necesidad 


persona.( Proverbionan 24 di e momento, pa esaki por MODERA ENTRE 4 PA 5 PIA 
nay ; duna gracia na esnan cu ta 
Den Mateo capitulo 5 vers tende AVISO / ALERTA: 
22 Hesus ta bisa : Ken cu ` : 1 

dp on Mateo capitulo 6 vers 14 +15 NINGUN 
Leti bl; Pang ta splica nos cla cu si nos no 
no. Si nos wak bon awendia — Pordona , Dios lampoco ta FENOMENONAN SPECIAAL: 
ofensa mas fuerte cu bobo 5 NINGUN 


ta cay contra otro ,y hende 
no tin temor di Dios. 

1Juan capitulo 3 vers 14 ta 
bisa : Esun cu no ta stima 
ta permanece den morto, 
saca bo cuenta cuanto hen- 
de tin ta cana rond masha 
bunita, pero nan ta morto 
spiritual pasobra den nan 
curazon tin odio contra nan 
prohimo. 

Dios ta wak e asunto hopi 
mas serio cu nos ta mire, 
pasobra Dios su palabra ta 
bisa cu sin paz y sin san- 
tidad ningun hende lo mira 
cara di Dios.( Hebreonan 
12 vers 14). Asina ta cu nos 


no ta pordona, no ta crece 
spiritualmente, ni tampoco 
un persona cu ta odia no 
por drenta cielo pasobra 
bida eterna no ta perman- 
ece den dje. 

Si bo no ta pordona ta abo 
mes ta esun prome cu ta 
sali perhudica, bo tin cu 
pordona y laga los, for di e 
cosnan bieuw , pa bo cura- 
zon por ta limpi dilanti di 
Dios.( Colosensenan 3 v 
12413). 

Na e momento cu un hen- 
de pordona di curazon, su 
wowo lo habri pa e mira 
e monton di bendicion cu 
Dios tin pa su bida.(Lucas 6 


POTENCIAL DI AWACERO PA PROXIMO 24 ORA: 
MENOS DI 1 MM; LOCALMENTE ESAKI POR TA DIFERENTE. 


REGISTRACION DI TEMPERATURA (GRADO CELSIUS) Y 
AWACERO (MM) DEN ULTIMO 24 ORA (8'AM PA 8'AM): 


AIRPORT : MAX 31 / MIN 26 / 0.0 MM 
WESTPUNT: MAX 32 / MIN 26 / 0.0 MM 
STA ROSA: MAX 32 / MIN 26 / 0.0 MM 


PRONOSTICO DI TEMPO PA PROXIMO 3 DIANAN: 

LEVE TE PARCIALMENTE NUBLA CU UN AWACERO PASAJERO. 
BIENTO LO TA FOR DI DIRECCIONAN OOST Y MODERA TE 
BASTA FUERTE, FUERTE TE POSIBLEMENTE DURO DEN RAFAGA; 
TEMPERATURA (GRADO CELSIUS) MAX / MIN LO TA: 32 / 26 

Resultado: Sorteo: 12Aprl: 2025 Mania CA Resultado : Sorteo 11 April 2023 Merdia 


Sorteo # 3880 


sr 
Paardenbaaistraat 10, Oranjestad, Aruba Tel.: (297) 525 - 7555 AE E EE E 10) E Arabia Td AA PO 
¡Ye : ZA 


1030 | 
4850 
| 2315. | 


| 5623.” 


O FP | MESS? + __| 

AB EC 
8468 

# 
| 5634 | 8665 
Tauro 

i ES 


A ` Paardenbaaistraat 10, Oranjestad, Aruba Tel.: (297) 525 - 7555 
E pm iena LEY CU TA LIMITA UZO 


Resultado : Sorteo 05 April 2023 Anochi DI PRODUCTONAN DI 


TABACO 


N 


po 03-08-11-20-28 


P 


Sorteo # 7910 
| Es | 
Com - a 
a | 


Sorteo # 6954 


Sorteo # 1659 


Sorteo # 5713 


PROTEHANDO 


Li SALUD 


PUBLICO 


Ta prohibi pa bende of duna 
productonan di tabaco na 
personanan bou di 21 ana 


TSWEL Dia 

PUTOS IMMUEBLES ARTICULOS NEGOGOS seRvaos EMPLEOS 


mM SOLODIPUEBLO@GMAIL.COM 


585 9500 


www.SOLODIPUEBLO.com 


Brandweer 

Polis 

Polis Oranjestad 

Polis San Nicolas 

Polis Santa Cruz 

Polis Shaba 

Tiplijn 

Ambulance San Nicolas 
Ambulance Sasaki 
Ambulance Wayaca 
Horacio Oduber Hospital 
Centro Medico San Nic. 
SVB AO Ziekmelding 


Servicio nan 

Elmar storingdienst 

Web storingdienst 

Setar storingdienst 
Digicel 

Reina Beatrix INT Airport 
Serlimar 

Arugas 

Guarda nos costa 


Aurora Funeral Home 
Royal Funeral Home 
Ad Patres Funeral Home 


The Olive trees Funeral Home 


Fundacion 

Rode Kruis 

Fada 

Fundacion Respetami 
Fundacion Guiami 

Muhe den dificultad 
Telefoon pa hubentud 
Centro Kibrahacha 
Stichting Bloedbank 
Mary Joan Fundation 
Koningin Wilhelmina Fonds 
Fundacion pa nos mucha nan 


911 

100 

102 

104 

105 

107 

11141 

584-5050 

582-5573 

582-1234 
527-4000 
524-8833 
527-2782 


523-7147 
525-4600 
117 

145 
524-2424 
584-5080 
585-1198 
913 


588-6699 
586-4444 
584-2299 
582-0000 


582-2219 
583-2999 
582-4433 
587-1677 
583-5400 
131 
588-3131 
587-0002 
588-9999 
582-0412 
583-4247 


Publica serka nos anuncio di fayecimento di bo ser keri. 
Nos tin 2 pakete pa ofrece: 


Pakete 1: Anuncio di tayecimento te dia cu e defunto 


ser dera 


Gradicimento y invitashon pa misa pa 3 dia AH 250,00 


Pakete 2: Anuncio di fayecimento te dia cu e defunto 


ser dera 
Gradicimento y invitashon pa misa pa 3 dia 


Na Canal 27 1x prome cu Noticiero 22 Af 400,20 


Pa mas informashon por tuma contacto cu oficina na 


555-9500 of na 741-4554 puntra pa 
Jamila Henriquez 

Un feliz dia yena cu bendicion, amor y paz di Sefior. 


'Esaki ta skirbi: Mesias mester sufri y lanta for di morto riba e di 
tres dia. Mester predica, den Su nomber, pa tur nacion e mensahe 
cu hende mester converti pa haya pordon di pica. Boso ta testigo di 
e cosnan aki, cuminsando na Herusalem.” (Lucas 24, 46 - 48) 

E Evangelio di awe ta mustra nos con Hesus ta yega como conso- 

lado, cu palabranan di paz cerca Su discipulonan cu tabata yen di 
temor y duda. Su discipulonan a spanta ora nan a haya nan mes 
confronta cu presencia di Hesus. Nan a mira Hesus fayece y nan 
no por a kere ora nan a mira Hesus Bibo. Hesus a mustra nan Su 
heridanan pa asina nan por compronde cu ta E mes, Hesus a come 
cu nan y asina por a mustra cu di berdad E ta Bibo. 
Aki Hesus ta pidi Su discipulonan pa nan ta testigo di djE. Hesus ta 
pidi nos tambe pa nos ta Su testigonan. Nos tambe mester ta testigo 
fiel di Hesus Su Resureccion. Manera e apostelnan nos ta resa pa 
nos tin un curason habri pa nos experencia presencia di Hesus y 
asina tambe pa nos por ta Su testigo y sigui plama e Bon Noticia tur 
caminda. 

Oracion: Sefior Hesus danki pa Bo amor pa nos. Danki cu nos por 
ta semper den Bo presencia y nos por ta Bo testigonan fiel. Habri 
nos curason pa nos por ta Bo fiel siguidonan. 

Amen. 

E efectonan di alcohol riba e sistema nervioso 


Alcohol ta un droga cu ta legalisa 
y acepta socialmente. Es mas, tta 
e droga mas extendi di mundo y 
nos ta uz'e cu frecuencia den re- 
union, get-to-gether cu amigo- 
nan, cenanan familiar, etcetera. 
Sin embargo, nos conoce e efec- 
tonan di alcohol? E efectonan di 
alcohol ta cuminsa cu un sensa- 
cion di excitacion y euforia cu ta 
haci nos sinti miho ora cu nos 
cuminsa consumi'e. 

Pa desgracia, hopi hende ta uz'e 
pa desinhibi of pa calma. Sin em- 
bargo, e efectonan real den nos 
organismo no ta nada bon. 
Alcohol ta un toxico cu por pro- 
voca alteracion den henter nos 
sistema. Tambe, tin hopi enfer- 
medad cu ta relaciona cu e inges- 
ta cronico di e substancia aki. 
Por ehempel, alcohol ta asocia 
fuertemente cu e disfuncion he- 
patico. E realidad aki a extende 
entre e poblacion, no obstante, 
poco hende conoce e efectonan 
di alcohol riba nos sistema nervi- 
oso, por ehempel. 

Den e articulo nos lo bay spli- 
cabo. 


Cualnan ta e efectonan di alco- 
hol? 

E efectonan di alcohol den e siste- 
ma nervioso por produci tanto di 
forma agudo como cronico. 

E cantidad ingeri y e tempo cu ta 
mantene e situacion aki ta deter- 
minante. Di forma general, nos 
ta distingui entre e intoxicacion 
agudo y alcoholismo cronico. 


Intoxicacion agudo 

Intoxicacion agudo ta produci ora 
cu den un periodo corto di tempo, 
ta ingeri cantidadnan hopi grandi 
di alcohol. 

Na principio, e intoxicacion aki ta 
produci sintomanan agradabel, 
manera e desinhibicion cu nos a 
menciona anteriormente. 

Di un otro banda, ta necesario 
menciona cu, aunke hopi hende ta 
uza alcohol pa socialisa, otronan 
ta afecta di manera contrario. 
Hopi persona por bira agresivo y 
iritabel. Sin embargo, e efectonan 
di alcohol den e caso aki, por cau- 
sa un coma etilico. 

Esaki ta un estado di perdida di 
conciencia debi na e substancia 
aki cu por yega na pone e bida na 
riesgo. 

Entre e efectonan di alcohol ta 


destaca cu ta un depresor di nos 
sistema respiratorio. Esaki kier- 
men, cu den e casonan aki, por 
yega na produci morto pa un fayo 
den e respiracion. 


Alcoholismo 

Alcoholismo ta tuma luga ora cu 
un persona ta sinti un necesidad 
imperioso di ingeri alcohol cu 
ta conduci na haci'e constante- 
mente. 

Un di e efectonan di alcohol ta cu 
e ta capas di produci dependen- 
cia fisico. Esaki ta haci cu e alco- 
holiconan ta sufri sintomanan di 
abstinencia ora cu e no por tum'e. 
Alcoholismo ta asocia na otro 
procesonan cu, ora combina, ta 
haci cu ta desaroya cierto trastor- 
nonan neurologico grave. 

E circunstancianan ta: 

° Mayoria di e alcoholi- 
conan tin deficitnan nutricional y 
falta di vitamina. 

. Ta afecta otro organonan 
manera e higra. Numeroso estu- 
dio ta demostra cu e degenera- 
cion hepatico por causa daño den 
e sistema nervioso. 

° Ta hopi comun cu ta pro- 
duci golpi y traumatismonan 
craneal pa motibo di e causa di 
e efectonan di alcohol. Esaki por 
provoca hematoma y hemoragia- 
nan den e celebro cu tambe su 
funcionamento ta bay deterioran- 
do. 

Pa tur esaki, e efectonan di al- 
cohol den e sistema nervioso ta 
wordo traduci den numeroso 
enfermedadnan. A continuacion 
nos lo splicabo di esunnan mas 
destaca. 


Efectonan di alcohol: e enferme- 
dadnan neurologico 

Demencia 

Casi 10% di e alcoholiconan cro- 
nico ta sufri di demencia. Esaki 
ta implica cu e personanan aki ta 
sufri un deterioro di tur nan fun- 
cionnan cognitivo, manera me- 
moria y e habilidadnan social. 
Den e casonan aki, e persona ta 
perde e capacidad di realisa ac- 
tividadnan compleho. Tambe 
por provoca cambionan den su 
personalidad y den su estado di 
animo. 


Degeneracion di e cerebelo 
E cerebelo ta un parti di nos 
sistema nervioso cu ta encarga di 


e coordinacion muscular y otro 
movimentonan cu nos ta realisa 
involuntariamente. 

Ta calcula cu rond di un 50% di 
e alcoholiconan ta sufri daño den 
esaki. Nan ta caba teniendo difi- 
cultadnan pa papia, pa cana y 
hasta cuminsa tin temblamento. 


Polineuropatia alcoholico 

Otro di e efectonan di alcohol ta 
polineuropatia alcoholico. E ta 
un enfermedad caminda cu al- 
gun nervio ta degenera y no por 
mantene corectamente su fun- 
cionnan. 

E ta asocia na un falta di vitamina 
secundario na e ingesta di alco- 
hol. E personanan aki ta cumins 
aperde forsa den su miembro- 
nan gradualmente. Ademas, ta 
sinti parestesias (sensacion di 
grawatashi den e cuero) y dolor 
den e mesun miembronan. 

Na final, e ta afecta e forma di 
cana. 


Efectonan di alcohol: e sindrome 
di Wernicke-Korsakoff 

E patologia aki ta produci un al- 
teracion di e conciencia cupor 
yega hasta den coma. E ta wordo 
causa pasobra e celebro no ta me- 
tabolisa corectamente e glucose y 
ta acumula cierto substancianan 
toxico den dje. 


Concluyendo 

E efectonan di alcohol den e siste- 
ma nervioso ta varia y compleho. 
Ta importante sa cu e ta produci 
daño tanto ora cu ta limita na un 
intoxicacion agudo como ora cu e 
persona ta alcoholico di manera 
cronico. 

P'esey, si bo ta kere cu bo tin un 
adiccion na alcohol of bo ta bebe 
frecuentemente, purba di aleha di 
dje. 

Tanto bo dokter, como numeroso 
gruponan di apoyo cu ta existi 
awendia por yudabo. 

E verso “ No tene Miedo” 
ta aparace 365 biaha den 
Bijbel esey ta un recorda- 
torio pa nos tur dia, riba 
locual Dios a bisa. Hesus 
tabata bisa continuamente 
na su disipelnan no tene 
miedo, pasobra miedo no 
ta bini di Dios. Dios no 
ta duna ningun hende un 
spirito di miedo. 


Nos ta bibando den tem- 
po trabahoso, caminda e 
spirito di miedo cual ta di- 
abel en persona kier man- 
ifesta tur caminda, mun- 
dialmente e ta drentando 
den e grado di mas halto 
di nacionnan atacando 
gobernante y mandatario , 
pesey e palabra di Dios ta 
bisa nos pa nos haci ora- 
cion pa tur gobernante y 
esnan cu ta dirigi e pais.( 
1 Timoteo 2:1-7). 


Tin un pensamento di 
miedo ta bay rond ,cu ta 
pone hende ta complace 
cu maldad y inmoralidad. 
Pero e Palabra di Dios ta 
bisa den Galationan 6:10 
: Pasobra ta fabor di hen- 
de mi ta busca awor of di 
Dios? Of ta hende mi ta 
trata di agrada? Si ainda 
ta hende mi ta trata di 
agrada lo mi no tabata un 
sirbido di Dios. 


Tambe tin un otro manera 
cu miedo ta domina, cu ta 
pone cu nos ta imita locual 
otro ta haci , pensando cu 
si mi no hacie mi ta keda 
atras, y kico nan lo pensa 
dimi? 

Ta tempo pa nos bira se- 
rio cu Dios y no wak kico 
hende ta pensa di nos pero 
tene bon cuenta con nos ta 
para den bista di Dios. 


Un mayor por complace cu 


FORTALEZA PA FAMIA 


Scirbi pa Pastor Marcel Balootje. 


NO LAGA MIEDO MANIPULA BO, Y ASINA CAY DEN 
DEPRESION, PARA FIRME 


su yiu semper y cuando su 
complacencia, no ta con- 
tra boluntad di Dios, ni 
tampoco contra ley, paso- 
bra en bes di bendiciona 
su yui e ta bira un piedra 
di trompica. 


Si tabatin un tempo cu 
nos tur mester para firme 
den nos fe, ta awor , paso- 
bra esquadron di maldad 
ta bahando riba e mundo 
aki pasobra satanas sa cu 
su tempo ta cortico, y cu 
Cristo Hesus ta na camin- 
da.( Lucas 21:8-19). 


Miedo ta pone hende ta 
perde confiansa y duda ta 
drenta den nan curason y 
asina hiba nan na depre- 
sion. 

Pero palabra di Dios ta 
bisa lo siguiente: 

No tene miedo, pasobra 
Mi ta cu bo, no desmaya 
pasobra Mi ta bo Dios,lo 


Mi fortalesebo,si lo Mi 
yudabo, si lo Mi sostenebo 
cu Mi man drechi di husti- 
cia. ( Isaias 41:10). 


Pasobra Ami ta Sefior 
bo Dios kende ta sostene 
bo man drechi, Kende ta 
bisabo ‘No tene miedo lo 
Mi yuda bo.(Isaias 41:13). 


Nos confiansa den Dios 
ta nos defensa, nos fe den 
Dios ta nos fortalesa, pa- 
sobra aunke nos no ta mira 
Dios, Dios ta berdadero y 
Dios ta Fiel. 


Nos crecemento ta bini 
door di nos confiansa den 
Dios, ora nos por dem- 
ostra cu nos por entrega 
tur cos den Man di Dios, 
y keda firme pasobra pa 
Dios nada ta Imposibel. 


Maske mi cana den e vaye 
di sombra di morto, mi no 


tin miedo di maldad paso- 
bra Abo ta cu mi, Bo bara, 
y Bo garoti ta consolami.( 
Salmo 23:4) 


Nos tin di busca cara di 
Dios constantemente den 
Oracion, pa asina Dios 
mustra nos pa no permiti 
ningun hende ni tampoco 
e diabel manipula nos 
bida, laga nos corda , y 
esaki ta especialmente pa 
nos hubentud, pa no com- 


place cu hende y keda per- 
hudica. 


Por ehempel si bo tin un 
yiu cu un hende no ta ga- 
rantia cu e ta keda cu bo. 
Tene bon cuenta cu esey. 
Si un hende kier bay, laga 
e bay, pasobra Dios tin 
algo mihor pa bo,nos no 
ta yama pa biba den pica 
y depresion, pero nos ta 
yama pa biba den Bendi- 
cion. 

Famia Funda Pa Medio Di 
Decreto Divino 


Famia a wordo funda pa 
medio di decreto divino. 
Dios a crea hende segun 
su mes imagen, homber y 
muhe El a crea nan (Gen- 
esis 1:27-28). Despues di 
a crea nan Dios a bendi- 
ciona nan y a bisa nan pa 
sea fructifero y multipli- 
ca. Yena tera y haci esaki 
somete na boso. 


E prome cos cu Dios a haci 
tabata bendiciona nan. 
Esey ta bisa nos cu desde 
principio e union entre 
un homber y un muhe a 
wordo declara di ta bon 
pa Dios nos Creador. Dios 
ta mira cu fabor riba e 
union aki. Matrimonio ta 
loke Dios a institui pa e 
homber y muher forma e 
base pa hende goberna so- 
ciedad. 


E union matrimonial entre 
un homber y un muhe tin 
un otro implicacion. Ora 
Dios a bisa sea fructifero 
y multiplica Dios clara- 
mente tabata establece 
famia. Famia ta respon- 
sabel pa lanta e siguiente 
generacion di ciudadano 
cu tin respet pa Dios. 


Siglonan despues di crea- 
cion ora e lidernan di co- 


munidad kier a cambia 
Dios su definicion di ma- 
trimonio Jesus a corda 
nan riba loke Dios a bisa 
na principio. Jesus a cor- 
da nan cu for di principio 
Dios a crea nan homber 
y muhe, tambe cu un 
homber lo bandona su tata 
y mama, uni cu su esposa 
y nan dos lo bira un solo 
carni, esta un nucleo fa- 
miliar nobo (Mateo 19:4- 
6). 


Awor si un hende no ta 
kere den Dios toch tur 
hende kier pa cos bay 
bon cu humanidad (ben- 
dicion). Toch tur hende 
kier pa humanidad keda 
na existencia (multipli- 
ca y yena tera). Toch tur 
hende kier un existencia 
digno y ordena riba mun- 
do (goberna e tera). Esaki 
ta loke Dios a decreta ora 
El a crea hende y a insti- 
tui matrimonio entre un 
homber y un muhe. Awor 
si un hende no ta kere den 
creacion door di Dios pero 
den evolucion, e pregunta 
ta keda: un union entre 
homber y homber of un 
union entre muhe y muhe 
por pone humanidad keda 
na existencia manera Dios 
a decreta den su Palabra? 


'Pa abona na 
| SOLO DI PUEBLO 


| Yama 
585 9500 


| Entrega t 


= 
ur dia te den bo port'i cas 


Manda nos un e-mail na 
solodipueblo@gmail.com 

E Mil 


Albert “Betto” Bremo 
AFIO 


Pa medio di esaki, nos di famia kier a gradici tur esnan cu 
di un of otro manera a mustra nan atencion, amor y cariño durante 
bida, enfermedad y entiero di nos defunto stima Betto. 


Alaves nos kier a participa cu lo tin un 
Santo Sacrificio di Misa na Misa Santa Filomena na Paradera, 
diahuebs 13 di april 2023 pa 7'or di anochi. 


